title: Muukalainen keskellämme

text: Muukalainen keskellämme ("A Stranger Among Us") on vuonna 1992 ensi-iltansa saanut draamaelokuva. Elokuvan pääosia esittävät Melanie Griffith, John Pankow, Tracy Pollan, Lee Richardson, Mia Sara, Jamey Sheridan, Eric Thal, David Margulies, Burtt Harris, James Gandolfini, Chris Latta ja Jake Weber. Elokuvan on ohjannut Sidney Lumet. Elokuva ei menestynyt taloudellisesti ja voitti Razzie-palkinnon huonoimmasta naispääosasta.


title: Muukalainen keskellämme

text: Elokuvassa rääväsuinen newyorkilainen naispoliisi (Griffith) joutuu soluttautumaan uskonnolliseen juutalaisyhteisöön selvittääkseen murhaa.


title: Muukalainen keskellämme

text: "Video-oppaassa" vuodelta 1994 Bello Romano moittii elokuvan tarinaa persoonattomaksi "Peter Weirin todistajan" mukaelmaksi ja antaa elokuvalle kolme tähteä viidestä, mikä vastaa sanallista arviota ”hyvä”.


title: The Sorcerer and the White Snake

text: The Sorcerer and the White Snake () on vuonna 2011 julkaistu kiinalais-hongkongilainen toiminta/draama/fantasiaelokuva, joka perustuu kiinalaiseen Valkoisen käärmeen legendaan. Elokuvan pääosia esittävät Jet Li, Eva Huang, Raymond Lam, Charlene Choi, Wen Zhang, Jiang Wu, Vivian Hsu, Miriam Yeung, Chapman To, Law Kar-ying, Lam Suet, Sonija Kwok, Angela Tong ja Michelle Wai. Elokuvan on ohjannut Ching Siu-tung. Elokuva on kuvattu 3D:nä.


title: Börge Hellström

text: Börge Lennart Hellström (25. syyskuuta 1957 – 17. helmikuuta 2017) oli ruotsalainen rikoskirjailija. Hän kirjoitti parinsa Anders Roslundin kanssa. He voittivat Lasiavain-palkinnon esikoisteoksestaan "Peto" vuonna 2005. Hellström työskenteli aikaisemmin nuoriso- ja päihdetyöntekijänä.


title: Börge Hellström

text: Hellström kuoli syöpään 59-vuotiaana.


title: Anders Roslund

text: Anders Roslund (s. 1961) on ruotsalainen toimittaja ja rikoskirjailija. Hän kirjoittaa parinsa Börge Hellströmin kanssa. He voittivat vuonna 2005 Lasiavain-palkinnon esikoisteoksestaan "Peto". Roslund on aikaisemmin toiminut muun muassa Ruotsin television uutispäällikkönä.


title: Unkarin Pyhä Margaret

text: Pyhä Margaret (1242–1270) oli unkarilainen nunna ja prinsessa. Hän eli suurimman osan elämästään dominikaanien nunnaluostarissa Tonavan saarella, jota alettiin myöhemmin kutsua hänen mukaansa Margitinsaareksi (). Hänestä kertoo keskiaikainen (1300–1400-luvuilta) Pyhän Margaretin legenda, joka kuvaa luostarielämää ja naisen taistelua oman sisäisen maailmansa ja ulkomaailman realiteettien välillä.


title: Unkarin Pyhä Margaret

text: Margaretin isä oli kuningas Béla IV. Kun mongolit hyökkäsivät maahan, Béla lupasi legendan mukaan luovuttaa tyttärensä Jumalalle, jos tämä pelastaisi Unkarin. Mongolit vetäytyivätkin maasta yllättäen, ja Margaret lähetettiin luostariin nelivuotiaana. Luostarielämän paineessa hänestä tuli ankara askeetikko ja itsensäkiduttaja. Kun Böömin kuningas Ottokar II halusi naida hänet vuonna 1262, hän kieltäytyi ja sanoi kuuluvansa vain Kristukselle. Hänen terveydentilansa heikkeni nopeasti ankarien elämäntapojen vuoksi ja hän kuoli 29-vuotiaana.


title: Unkarin Pyhä Margaret

text: Margaret julistettiin pyhimykseksi vuonna 1943. Margitinsaarella on punainen marmorilaatta muistona paikalla, jossa hänen hautansa oli. Budapestin Pyhän Tapanin kirkossa on Pyhän Margaretin patsas.


title: Ahlströmin alakoulu

text: Ahlströmin alakoulu on Merikarvialla sijaitseva peruskoulu, jossa annetaan opetusta vuosiluokille 1-6. Koulussa on noin 175 oppilasta.


title: Ahlströmin alakoulu

text: Koulun nimi viittaa Antti Ahlströmiin, joka perusti Merikarvialle ensimmäisen kansakoulun vuonna 1874. Aiemmin koulun nimi oli Ylikylä-Ahlströmin koulu, mutta kun vuonna 2009 kunnan sivukylien koulut lakkautettiin, muutettiin nimi nykyiseen muotoonsa.


title: Ahlströmin alakoulu

text: Koulussa on perusopetustarjonnan lisäksi valittavana laajennettua musiikin opetusta sekä ruotsi valinnaisena A2-kielenä.


title: Peter DeBoer

text: Peter DeBoer (s. 13. kesäkuuta 1968 Dunnville, Ontario) on kanadalainen jääkiekkovalmentaja, joka tällä hetkellä edustaa NHL:ssä pelaavaa San Jose Sharksia päävalmentajana. Hän oli OHL-valmentaja Detroit Whalersissa (1995–1997), Plymouth Whalersissa (1997–2001) ja Kitchener Rangersissa (2001–2008). DeBoer voitti kaksi kertaa OHL:n mestaruuden. NHL:ssä hänen valmentajauransa alkoi Florida Panthersissa 13. kesäkuuta 2008 kunnes hänet erotettiin 10. huhtikuuta 2011. Hänet nimettiin päävalmentajaksi New Jersey Devilsiin 19. heinäkuuta 2011. Hän on kaksinkertainen OHL:n vuoden valmentaja -tittelin voittaja ja johti Kitchener Rangersin Memorial Cupin voittoon vuonna 2003.


title: Peter DeBoer

text: DeBoerilla ja hänen vaimollaan Susanilla on kolme lasta: Abigail, Jack ja Matthew.


title: Peter DeBoer

text: DeBoer varattiin Toronto Maple Leafsiin 237. pelaajana . Hän pelasi ennen varaustaan OHL-joukkue Windsor Spitfiresissä uransa pisteiden valossa parhaan kauden viimeistellen 45 maalia ja saaden 46 syöttöpistettä eli teki yhteensä 91 pistettä. Tämän kauden jälkeen DeBoer siirtyi pelaamaan IHL:ään Milwaukee Admiralsiin ja pelasi siellä kaksi kokonaista kautta. Hän teki niiden aikana joukkueessa yhteensä 61 (27+34) tehopistettä. Kauden jälkeen hän lopetti pelaajauransa.


title: Peter DeBoer

text: DeBoerista tuli apuvalmentaja Detroit Junior Red Wingsin aikana kaudella 1994–95. Vuoden 1995 työsulkukauden jälkeen seuran nimi vaihdettiin Detroit Whalersiksi ja DeBoer ylennettiin päävalmentajaksi, kun Paul Maurice lähti joukkueesta valmentamaan NHL:ään, Hartford Whalersiin. DeBoer valmensi Whalersin ensimmäiselle sijalle runkosarjassa. Pudotuspeleissä joukkue eteni kolmannelle kierrokselle. Kaudella 1996–97 Detroitin peli takkusi ja se saavutti 26 voittoa, 34 tappiota ja 6 tasapeliä.


title: Peter DeBoer

text: Joukkueen uudeksi nimeksi tuli Plymouth Whalers 1997 aikana. Se sijoittui toiseksi läntisessä divisioonassa saldonaan 37 voittoa, 22 tappiota ja 7 tasapeliä. Sen jälkeen he etenivät kolmannelle kierrokselle pudotuspeleissä. Kaudella 1998–99 DeBour johti joukkueensa liigan kärkeen 106 pisteellä, millä he ansaitsivat Hamilton Spectator Trophyn. DeBour voitti OHL:n vuoden valmentajan palkinnon, Matt Leyden Trophyn. Plymouth oli pudotuspeleissä pettymys, koska joukkue koki tappion altavastaaja London Knightsille toisella kierroksella.


title: Peter DeBoer

text: Kaudella 1999–2000 Plymouth oli jälleen paras liigassa ja DeBoer sai toisen kerran Matt Leyden Trophyn. Whalers eteni J. Ross Robertson Cupin finaaleihin, joissa se kuitenkin hävisi Barrie Coltsille 4–2.


title: Peter DeBoer

text: Whalersilla oli menestyksekäs kausi 2000–01, jolloin se voitti lännen divisioonan kolmantena peräkkäisenä kautena ja oli liigan toiseksi paras joukkue. Plymouth voitti pudotuspeleissä yhdeksän ensimmäistä peliä ja eteni J. Ross Robertson Cupiin toisen kerran peräkkäin. Plymouth voitti Ottawa 67'sin kuudessa pelissä.


title: Peter DeBoer

text: Kauden jälkeen DeBoer ja hänen apulaisensa Steve Spott päättivät jättää Whalersin ja liittyä Kitchener Rangersiin vastaavissa tehtävissä.


title: Peter DeBoer

text: DeBoerin ottaessa päävalmentajan tehtävät vastaan Kitchener Rangerisissa, se oli jäänyt edellisellä kaudella pudotuspelien ulkopuolelle 10. sijalle. DeBoerin tultua joukkueeseen Kitchener sijoittui oman divisioonansa kolmanneksi. Joukkue tippui kuitenkin pudotuspeleistä ensimmäisellä kierroksella Guelph Stormia vastaan.


title: Peter DeBoer

text: Rangers paransi taas kaudella 2002–03 voittaen Hamilton Spectator Trophyn oltuaan liigan paras 100 pisteellä. Pudotuspeleissä Rangers voitti ensimmäisellä kierroksella Sault Ste. Marie Greyhoundsin, minkä jälkeen se voitti viiden pelin sarjassa Guelph Stormin. Sen jälkeen vastaan tuli DeBourin entinen joukkue Plymouth Whalers. Whalers voitti viidennen pelin 2–1 jatkoajalla ja johti sarjaa 3–2. Kitchener kuitenkin sisuuntui ja voitti kaksi viimeistä peliä, jonka jälkeen se eteni J. Ross Robertson Cupin finaaleihin, joissa vastaan asettui Ottawa 67's. Ottawa vei sarjan avausottelun, minkä jälkeen Kitchener voitti kaikki neljä ottelua. Rangers voitti myös vuoden 2003 Memorial Cupin. Joukkue ei ollut voittanut Memorial Cupia 21 vuoteen.


title: Peter DeBoer

text: Kaudella 2003–04 joukkue oli neljäs lännen konferenssissa. Pudotuspeleissä se tippui kolmannella kierroksella viidessä pelissä. Vastassa niissä oli London Knights.


title: Peter DeBoer

text: Joukkue sai kaudella 2005–06 96 pistettä, joka oli kolmanneksi eniten liigassa. Seuraavalla kaudella 2006–07 pisteitä tuli kaksi enemmän eli 98 ja oli jälleen kolmas.


title: Peter DeBoer

text: Kun Rangers oli nimetty isännäksi Memorial Cupiin vuonna 2008, Kitchener ylsi OHL:n historian parhaaseen tulokseen; 53 voittoa, 11 tappiota ja 4 tasapeliä. Lisäksi joukkue sai 110 pistettä voittaen Hamilton Spectator Trophyn. DeBoerin johdolla Kitchener voitti Plymouth Whalersin ja Sarnia Stingin kahdella ensimmäisellä kierroksella. Vuoden J. Ross Robertson Cupin finaalissa vastaan asettui Belleville Bulls. Rangers hävisi Memorial Cupin loppuottelussa Spokane Chiefsille maalein 1–4.


title: Peter DeBoer

text: DeBoer päätti ottaa seuraavan askeleen urallaan ja 13. kesäkuuta 2008 hänet nimettiin päävalmentajaksi NHL:ssä pelaavaan Florida Panthersiin. DeBoerin johdolla Florida saavutti historiansa toiseksi parhaan tuloksen, 41–30–11, mikä ei kuitenkaan riittänyt pudotuspeleihin pääsemiseen.


title: Peter DeBoer

text: Kaudella 2009–2010 Panthers saavutti 77 pistettä saldolla 32–37–13. Kaudella 2010–11 Panthers sijoittui viimeiselle sijalle itäisessä konferenssissa 72 pisteellä, minkä jälkeen Panthers antoi DeBoerille potkut.


title: Peter DeBoer

text: New Jersey Devilsin GM Lou Lamoriello palkkasi DeBoerin 19. heinäkuuta 2011. Ensimmäisellä Devils -kaudellaan DeBoer valmensi joukkueelle valmennusuransa toistaiseksi parhaan voitto- ja pistemäärän. Ensimmäisen kerran urallaan hänen valmentamansa joukkue pääsi Stanley Cup -finaaleihin. Devils päihitti ensimmäisellä kierroksella DeBoerin entisen joukkueen Florida Panthersin seitsemännen ottelun toisella jatkoajalla. Tämän jälkeen Devils päihitti Philadelphia Flyersin toisella kierroksella viidessä pelissä ja kolmannella itäisen konfrenenssin finaaleissa New York Rangersin kuudessa ottelussa. Devils pääsi finaaleihin ensimmäisen kerran vuoden 2003 jälkeen. Finaaleissa joukkue kuitenkin hävisi mestaruuden Los Angeles Kingsille kuudessa ottelussa.


title: Peter DeBoer

text: Työsulkukaudella 2012-2013 Devils sijoittui Atlantic -divisioonan viimeiseksi tilastolla 19-19-10. Joukkue ei päässyt pudotuspeleihin.


title: Peter DeBoer

text: Kaudella 2013-2014 Devils aloitti kauden tilastolla 1-5-3, eikä se pystynyt toipumaan huonosta alusta. Se sijoittui uuden Metropolitan -divisioonan kuudennelle sijalle saldolla 35-29-18. Devils jäi toisena kautena peräkkäin pudotuspelejen ulkopuolelle.


title: Peter DeBoer

text: Joulukuun lopulla 2014 New Jersey Devils vapautti DeBoerin tehtävästään.


title: Susan Leigh Foster

text: Susan Leigh Foster on yhdysvaltalainen professori ja tanssintutkija, joka työskentelee Kalifornian yliopistossa.


title: Susan Leigh Foster

text: Fosterin teos "Reading Dancing" on yksi alan perusteoksia ja yhä käytössä. Hän käsittelee siinä tanssivan kehon katsomista ja tanssiesityksen vastaanottoa. Vuonna 2010 häneltä ilmestyi "Choreogaphing Empathy", jossa hän pohtii tanssijan liikettä katsojan fyysisessä kokemuksessa. Hän on aiemmin työskennellyt tanssijana ja koreografina, mutta ryhtyi tutkimustyöhön, koska tanssin vastaanotto oli 1970-luvulla leimallisesti romanttista ja harrastelijamaista.


title: Susan Leigh Foster

text: Foster kävi vuonna 2012 luennoimassa Suomessa Sivuaskel-festivaalilla.


title: Sivuaskel

text: Sivuaskel on Suomessa järjestettävä nykytanssifestivaali. Se kestää viisi päivää, ja se pidetään Kaapelitehtaalla. Festivaalin järjestää Zodiak – Uuden tanssin keskus. Tapahtuma järjestettiin ensimmäisen kerran 1996 ja alkuun joka toinen vuosi.


title: Cody (Wyoming)

text: Cody on kaupunki Wyomingissä, Parkin piirikunnassa, jonka pääkaupunki se on. Kaupungissa on vuoden 2010 väestönlaskennan mukaan 9 520 asukasta. Se on saanut nimensä Buffalo Billinä paremmin tunnetun William Codyn mukaan.


title: Cody (Wyoming)

text: William ”Buffalo Bill” Cody kävi ensimmäisen kerran Bighorn Basinin alueella 1870-luvulla geologia O. C. Marchin kanssa. Hän palasi sinne 1890-luvun puolivälissä hyvien viljelymaiden, kauniiden maisemien, riistan runsauden ja Yellowstonen kansallispuiston läheisyyden takia. Cody saapui sinne useiden ystäviensä kanssa aikeenaan perustaa yhteisö. Alkuperäinen kylä perustettiin Shoshonejoen kanjonin itäpäätyyn, mutta se on myöhemmin siirretty nykyiselle paikalleen. Vuonna 1895 kylä sai nimekseen Cody.


title: Cody (Wyoming)

text: Auttaakseen yhteisöään Cody suostutteli ystävänsä, presidentti Theodore Rooseveltin rakennuttamaan kylän lähelle padon Shoshonejokeen. Shoshonen pato (tunnetaan nykyään nimellä Buffalo Billin pato) valmistui 1910, ja sen ansiosta Cody sai sähköt.


title: Viimasuoja

text: Viimasuoja eli maskisuoja eli maskipeite eli keulapahvi eli maskipeitto on auton keulalle laitettava osa, jonka tarkoitus on rajoittaa kylmän ilman pääsyä auton jäähdyttimelle ja moottoritilaan.


title: Viimasuoja

text: Viimasuojan päätehtävä on pitää auton moottori oikeassa lämpötilassa talvellakin. Viimasuojan muita tehtäviä on suojata auton moottorin muita komponentteja jäätymiseltä sekä estää tiesuolan ja loskan pääseminen jäähdyttimelle. Viimasuoja laskee myös auton polttoaineen kulutusta noin viisi prosenttia. Polttoaineen kulutuksen laskeminen perustuu moottorin korkeampaan käyntilämpötilaan, pienentyneeseen ilmanvastuskertoimeen ja moottorin nopeampaan lämpenemiseen.


title: Viimasuoja

text: Viimasuojaa tehdessä tulisi huomioida jos etupuskurin takana on lämpötilamittari tulisi sille olla tehty aukko viimasuojaan. Aukon tulisi olla noin 50mm kokoinen. Maskisuojia voi valmistaa, muovista, kumista, kankaasta ja jopa pahvista. Materiaali vaikuttaa viimasuojan kestävyyteen, ulkonäköön ja käytettävyyteen. Kiinnitykseen voi käyttää nippusiteitä, rautalankaa, narua, ruuveja tai melkein mitä vain jos ei viimasuojan ulkonäöllä ole väliä.


title: Viimasuoja

text: Viimasuojan normaali suositeltava käyttölämpötila on nollasta alaspäin, mutta viimasuojaa pystyy myös käyttämään kesällä jos moottorin lämpötilaa sekä muita toimintoja seurataan koko ajan. Seuraamista helpottamaan kannattaa asentaa ylimääräisiä lämpötilamittareita tai OBD-pistokkeeseen asennettava ajotietokone, joka näyttää myös tarvittavat tiedot. Auton oma lämpötila viisari mittaristossa ei nykyään näytä oikeaa lämpötilaa eikä siitä pysty näkemään ahtoilman lämpötilaa, eikä muita tarvittavia tietoja moottorin toiminnan varmistamiseksi lämpimissä olosuhteissa.


title: MDNA Tour

text: MDNA Tour on Madonnan yhdeksäs konserttikiertue. Kiertueen ensimmäinen konsertti oli Israelissa 31. toukokuuta 2012. MDNA Tour saapui Helsinkiin 12. elokuuta 2012 Helsingin olympiastadionille. Liput Helsingin konserttiin tulivat myyntiin 14. helmikuuta 2012.


title: MDNA Tour

text: Kiertue vahvistettiin 7. helmikuuta 2012, jolloin ensimmäiset Euroopan ja Pohjois-Amerikan keikkapäivät julkistettiin. Loput Pohjois- ja Etelä-Amerikan keikkapäivät ilmoitettiin hieman tämän jälkeen. Kiertue jatkuu luultavasti vuodelle 2013, jolloin se saapuisi Australiaan.


title: MDNA Tour

text: MDNA Tour herätti huomiota mediassa, kun Express Yourself -esityksessä Madonna lauloi pätkän Lady Gagan kappaleesta Born This Way, joka oli julkaisun aikoihin plagiointikohun alla. Kappaleen lopussa, Madonna lauloi hieman She's Not Me -kappaletta. Showta arvosteltiin sen väkivaltaisuudesta. Kuten aina Madonnan kiertueilla, show on jaettu eri osiin: Transgression, Prophecy, Masculin/Feminin ja Redemption.


title: Afrikkalainen elokuva

text: Afrikkalainen elokuva tarkoittaa Afrikan maissa tuotettuja elokuvia. Joissain yhteyksissä joidenkin Afrikan maiden - erityisesti pohjoisen Afrikan - elokuvaa saatetaan tarkastella esimerkiksi arabialaisen elokuvan käsitteen alla.


title: Afrikkalainen elokuva

text: Afrikan maista vanhin elokuvaperinne on Etelä-Afrikalla ja Egyptillä. Lumièren veljekset järjestivät esimmäisen elokuvaesityksen jo vuoden 1896 lopulla Aleksandriassa ja Kairossa. Italialaiset ja ranskalaiset kuvasivat ensimmäiset lyhyet mykkäfilmit Egyptissä pian tämän jälkeen. Ensimmäisen egyptiläisen lyhyen dokumenttifilmi kuvasivat aleksandrialaiset valokuvaajat Aziz ja Dorés vuonna 1907 ("The Visit of Khedive Abbas Helmi II to the Scientific Institute of the Sidi Abu el Abbas Mosque"). Egyptiläisen elokuvan kulta-aika sijoittui 1940- ja 1960-luvuille; ja 1950-luvulla valtion tukemana maan elokuvateollisuus kohosi joksikin aikaa maailman kolmanneksi suurimmaksi. 2000-luvulla tuotannon kappalemäärällä, katsojaluvulla ja liikevaihdolla mitattuna Nigerian elokuvateollisuus on noussut huomattavaan asemaan Afrikassa.


title: Afrikkalainen elokuva

text:
Siirtomaa-ajan aikana Afrikka oli esitetty pääosin länsimaalaisten elokuvantekijöiden silmin. Viidakkoa, villieläimiä ja -ihmisiä, sekä Tarzan ja Jane. Maanosa oli esitetty eksoottisena maana ilman historiaa, saatikka kulttuuria.
Ranskalaisissa siirtomaissa afrikkalaisilta oli lailla kielletty omien elokuvien tekeminen. Ensimmäisen afrikkalaisen elokuvan teki tästä syystä Pariisissa beniniläisen Paulin Doumanou Vieyra. Elokuvan nimi oli "Afrique sur Seine". Elokuva käsitteli afrikkalaisena olemisen vaikeutta 1950-luvun Pariisissa, ja sitä pidetään ensimmäisenä mustan afrikkalaisen ohjaamana elokuvana.


title: Afrikkalainen elokuva

text: Varsinaisesti ensimmäisiin afrikkalaisen tekemiin (lyhyt)elokuviin luetaan tunisialaisen Chemama Chiklyn ”Tyttö Kartagosta” (, , 1924). Elokuvan pääosassa esiintyy ohjaajan näyttelijätytär.


title: Afrikkalainen elokuva

text: Länsimaalaisten tekemät elokuvat olivat luonteeltaan räikeän rasistisia. Afrikkalaisten maiden itsenäistyttyä muiden muassa Oumane Sembene ja Oumarou Ganda näkivätkin elokuvanteon tärkeänä poliittisena välineenä, jolla voi oikoa afrikkalaisille virheellistä kuvaa afrikkalaisista.


title: Afrikkalainen elokuva

text: Mustan Afrikan elokuva syntyi vuoden 1960-tienoilla. 1970-luvun alkuun mennessä oli tuotettu viitisenkymmentä pitkää elokuvaa. Ousmane Sembenen elokuva "Borom Sarret" (1959) ja etenkin "La Noire de" (1962; myös englanninkielisellä nimellä "Black Girl") saivat ulkomaalaista tunnustusta osakseen ja levittivät. La Noire de näytti afrikkalaisen naisen tuskan, jota hän koki työskennellessään sisäkkönä Ranskassa. Aiemmin kirjailijana toiminut Sembene oli siirtynyt elokuvantekoon laajemman yleisön toivossa. Hänen koetaan yhä olevan mustan Afrikan elokuvan isä. Sembenen kotimaa Senegal kasvoi hänen myötään tärkeimmäksi afrikkalaisen elokuvan kehdoksi yli vuosikymmenen ajaksi.


title: Afrikkalainen elokuva

text: Ensimmäinen afrikkalainen elokuvafestivaali oli Burkina Fasossa pidetty FESPACO (La Festival Panafricain du Cinéma et de la Télévision de Ouagadougou) vuonna 1969. Tuolloin syntyi afrikkalaisen elokuvan oma foorumi, joka on elossa yhä. FESPACO järjestetään nykyään kahden vuoden välein.


title: Afrikkalainen elokuva

text: Aivan kuten muualla ”kolmannessa maailmassa” tuotettiin intialaisia tanssielokuvia, egyptiläisiä musikaaleja ja aasialaisia kung fu –elokuvia, Afrikassa on ollut omat Hollywood-klooninsa ja omat yrityksensä tuottaa todellisuuspakoa. Suunnattomat alueet Afrikassa ovat yhä vailla elokuvatettereita, eikä kaikissa nopeasti itsenäistyneissä maissa ollut vielä omaa tuotantoa. 1980-luvulle tultaessa tilanne oli jo aivan toinen.


title: Afrikkalainen elokuva

text: 1980-luvun alussa voitiin laskea, että mustassa Afrikassa vaikutti noin 250 elokuvantekijää, jotka olivat tehneet muutaman sata elokuvaa. Niistä pitkiä oli viitisenkymmentä, mikä ei ole kovin paljon valtaisan maanosan tuotannoksi.


title: Afrikkalainen elokuva

text: Maanosassa tehdystä elokuvasta suuri osa ei ole afrikkalaista lainkaan: sieltä saadaan halpaa työvoimaa, tai sitten ulkomaalaiset tuotannot käyttävät esimerkiksi Zimbabwen tai Kenian halpoja tuotantovalmiuksia. Tilanne on itse asiassa melkein huonontunut elokuvan kannalta. Yhä suurempi määrä Intian, Hollywoodin, Egyptin tai Hongkongin elokuvaa täyttää afrikkalaiset teatterit, eikä niissä pyörivä raha päädy paikallisten elokuvantekijöiden kassaan.


title: Afrikkalainen elokuva

text: Afrikkalaisen elokuvan mekaksi on aikojen saatossa kasvanut Nigerian Nollywood, jossa valmistetaan vuosittain kappalemääräisesti toiseksi eniten elokuvia maailmassa Bollywoodin jälkeen.


title: Afrikkalainen elokuva

text:
Afrikan tuotanto voidaan jakaa viiteen eri suuntaukseen (Boughedir):
”Meille afrikkalaisille elokuvan ongelma on yhtä tähdellinen kuin sairaaloiden ja koulujen rakentaminen, tai väestömme ruoka. Tärkeätä on, että meillä on oma elokuvamme: että voimme nähdä, tuntea, ymmärtää itsemme valkokankaan peilin kautta. -Ousmane Sembene (muun muassa Xala 1974)


title: Afrikkalainen elokuva

text: Pohjoisafrikkalainen elokuvatuotanto on suurinta Egyptissä, missä on ollut varteenotettava elokuvateollisuus jo 1930-luvulta alkaen. Maghreb-alueella (Pohjois-Afrikka Egyptistä länteen) suurin tuotantomaa on nykyisin Marokko, joka on ohittanut Algerian tuotantojen määrässä ja laadussa. 2011 keväällä alueella tapahtuneiden vallankumousten vaikutukset elokuva-alaan ovat vielä epäselvät.


title: Afrikkalainen elokuva

text: Egyptiä kutsutaan Arabian Hollywoodiksi. Maassa tuotettiin pieni määrä mykkäelokuvia vuodesta 1896 alkaen, ja ensimmäisen pitkät mykkäelokuvat tuotettiin vuonna 1927 ("Kiss in the Desert", Qublah fel Sahara; ohj. Ibrahim Lama ja sen jälkeen "Laila", ohj. Wadad Orfi). Tuotannot keskittyivät Kairoon, ja äänielokuvan läpimurron jälkeen maassa tuotettiin ainakin 44 pitkää elokuvaa vuosien 1930 ja 1936 välillä. Alaa pyörittivät pienet tuotantoyhtiöt.


title: Afrikkalainen elokuva

text: Elokuvan kulta-ajaksi Egyptissä lasketaan 1940-luvun ja 1960-luvun välinen aika. Keskeisessä asemassa oli paikallisen Misr-pankin tukema Misr-studio; kansainvälisiin nimiin lukeutuivat esimerkiksi Omar Sharif ja Faten Hamama. Elokuvat seurasivat pitkälti samaa juonellista kaavaa kuin länsimaiset viihde-elokuvat. Egyptissä vuonna 1952 tapahtunut vallankaappaus ei aluksi vaikuttanut suuresti elokuvateollisuuteen. Vuonna 1958 valmistunut Youssef Chahinen omaperäinen "Keskusasema" haki oppia niin Hollywoodista kuin italialaisesta neorealismistakin, mutta tuo katsojalleen silti pieniä eloisia arjen yksityiskohtia itämaisen kulttuurin piirteineen Kairon rautatieaseman miljössä. Elokuva sai aluksi moitteita egyptiläisyleisöltään, mutta 1970-luvulla sen mestarillisuus löydettiin.


title: Afrikkalainen elokuva

text: Vuonna 1961 sosialistihallitus otti haltuunsa elokuva-alan, joka oli vuoteen 1966 mennessä täysin kansallistettu. Kansallistamisen myötä elokuvantekijöiden vapauksia rajoitettiin ja aiheet muuttuivat nationalistisiksi. 1970-1990-luvuilla elokuvan taso laski ja tuotantojen määrä väheni alan ollessa muutaman elokuvamogulin hallussa. Tätä jatkui 1990-luvun loppuun asti, kunnes menestyskomediat nousivat suureen suosioon ja tuotantojen määrä nousi. Komedioiden suosio on ollut suurta tähän päivään asti. Kolmasosa arabiankielisistä elokuvista tuotetaan Egyptissä ja 80 prosenttia lipputuloista menee kotimaisille elokuville.


title: Afrikkalainen elokuva

text: Maghreb-alueen maissa elokuvatuotanto on ollut paljon vähäisempää. Kun Egyptissä parhaimmillaan tehtiin sata elokuvaa vuodessa, on esimerkiksi Algeriassa tuotettu 40 vuodessa vain 120 elokuvaa. Elokuvia alettiin tehdä lähinnä maiden itsenäistymisen jälkeen, mutta yhdessäkään maassa ei ole ollut merkittävää elokuvateollisuutta. Myös maiden poliittinen ilmapiiri on vaikuttanut elokuvien tekoon negatiivisesti. Marokossa on kuitenkin kuvattu useita ulkomaisia suurtuotantoja, kuten "Mies joka tiesi liikaa" (1956 ohj. Alfred Hitchcock), "Lawrence of Arabia" (1962 ohj. David Lean), "The Last Temptation of Christ" (1988 ohj. Martin Scorceses) ja "Gladiaattori" (ohj. Ridley Scott). Paikallisväestö toimi näissä tuotannoissa lähinnä kuitenkin avustajan tehtävissä. Maiden oma elokuvatuotanto on ollut vaihtelevan tasoista.


title: Afrikkalainen elokuva

text: Saharan eteläpuolisen Afrikan maista suurin elokuvamaa on ehdottomasti Nigeria. Muita merkittäviä elokuvamaita alueella ovat muun muassa Burkina Faso ja Senegal. Molemmissa maissa on valmistettu lukuisia Euroopassa palkintoja keränneitä elokuvia (pääosin ranskalaisella rahoituksella), mutta nämä ulkomailla menestyneet elokuvat ovat varsin huonosti tunnettuja kotimaissaan. Muissa alueen maissa on tuotettu hyvin vähän pitkiä elokuvia. Elokuvateattereissa pyörii lähinnä nigerialaisia ja länsimaisia elokuvia.


title: Afrikkalainen elokuva

text: Ensimmäiset nigerialaiset elokuvat tehtiin 1960-luvulla, ja televisiotuotannot alkoivat samoihin aikoihin. Televisiotuotannot saivat paljon valtion tukea alkuvuosina, ja 1980-luvun puolivälissä joka osavaltiolla oli oma lähetysasemansa. Laki rajoitti ulkomaisia tv-sisältöjä, joten tuottajat Lagosissa alkoivat televisioida paikallisia, suosittuja teatteriesityksiä. Monista tehtiin jopa videoita, ja pienimuotoinen, mutta varsin epävirallinen elokuvakauppa alkoi kehittyä.


title: Afrikkalainen elokuva

text: Igbo-heimon bisnesvainu, etniset siteet ja hallitsevuus Nigerian suurkaupungeissa johtivat videojulkaisuiden leviämiseen ympäri maata. Nollywood lähti kasvamaan räjähdysmäisesti, jättäen ulkomaisen median varjoonsa. Paikalliskielien sijaan elokuvissa alettiin suosia englantia, joka mahdollisti elokuvateollisuuden laajentumisen myös Nigerian rajojen ulkopuolelle.


title: Afrikkalainen elokuva

text:
Digitaalinen elokuvatuotanto kiihdytti maan elokuvantuotantoa 1990-luvulla, ja 2000-luvun alussa se nousi toiseksi suurimmaksi elokuvateollisuudeksi maailmassa vuosittaisten elokuvaproduktioiden lukumäärän perusteella (ensimmäisellä sijalla Intia, kolmantena
Yhdysvallat).


title: Afrikkalainen elokuva

text: Ensimmäisiä kansainvälistä huomiota saaneita nigerialaisia elokuvia oli vuonna 2003 "Osufia in London". Elokuvan päähahmoa voisi luonnehtia nigerialaisen elokuvan Uuno Turhapuroksi tai Pekka Puupääksi. Suurin osa elokuvista kuvataan muualla kuin studiossa. Useimmiten elokuvat kuvataan lokaatiossa, hotelleissa, kodeissa ja toimistoissa ympäri Nigeriaa. Paikkojen omistajat usein lainaavat tai vuokraavat tilojaan sitä vastaan, että saavat nimensä lopputeksteihin.


title: Afrikkalainen elokuva

text: Nigeriassa tuotetaan huikea määrä elokuvia. Useat elokuvat on yksityisyritysten tai bisnesmiesten rahoittamia, mutta suurin raha liikkuu ”suoraan-DVD:lle” markkinoilla. Miltei kaikki Nollywoodin elokuvat tähtäävät elokuvateatterien ulkopuoliseen jakeluun ja tehdään siksi teknisesltä laadultaan länsimaisia elokuvia heikompitasoisesti. Vuonna 2014 keskivertoelokuvan teon arvioitiin maksavan 25 000–70 000 dollaria, se kuvataan viikossa englanniksi ja valmistuu kuukaudessa. Tyypillinen myynti on yli 200 000 kappaletta maanlaajuisesti. Kauppojen hyllylle ilmestyy jopa viisikymmentä uutta elokuvaa joka viikko. Tuotannot nousevat tavallisesti kannattavaksi 2-3 viikkoa julkaisun jälkeen. Nigerian DVD-jakelun keskeisiä kauppaketjuja ja muita jakelupisteitä operoivat markkinoijat hallitsevat elokuvatuotantojen rahoitusta, tuotantoa ja jakelua. Kartellimaiset markkinoijat vaikuttavat keskeisesti siihen, mitä elokuvia tehdään ja myydään. Elokuvateollisuuden parissa arvioidaan työskentelevän yli miljoona ihmistä eli elokuva on Nigerian toiseksi suurin työllistäjä maatalouden jälkeen. Teollisuudenalan osuus on noin 1,4 prosenttia Nigerian bruttokansantuotteesta (IMF, 2016).


title: Afrikkalainen elokuva

text: Nigerialainen elokuvateollisuus oli maan hallituksen arvion mukaan 2010-luvun alkupuolella rahallisesti mitattuna maailman toiseksi suurin, arvoltaan jo 3,3 miljardia dollaria, josta osa on peräisin ulkomailla asuvilta nigerialaisilta ja suuri osa elokuvien piraattijakelusta (2014). Maailmanpankin mukaan yhtä laillista kopiota kohden levityksessä oli yhdeksän piraattikopiota. Vuonna 2017 eräs arvioija esitti teollisuudenalan suuruudeksi jo 7 miljaria dollaria.


title: Afrikkalainen elokuva

text: Ilman piraattikauppaa maan elokuvateollisuuden osuudeksi arvioitiin 600 miljoonaa (2014). Vuonna 2016 nigerialaisia elokuvia arvioitiin tuotettavan noin 2 500 kappaletta (vuonna 2013 lukumäärä oli 1 844), joka oli Intian jälkeen toiseksi eniten maailmassa. Koska elokuvat on kuitenkin tuotantoja videoformaatissa, näitä Nigerian elokuvatuotantoa ei usein pidetä vertailukelpoisena kansainvälisesti (esimerkiksi Unescon UIS-tilasto 2014 feature film -tuotannoista maittain). Vaihtoehtoisia jakelukanavia kuten kaapelitelevisiota tai elokuvien suoratoistopalveluja laajentamalla (kanavina esimerkiksi IROKOtv, Africa Magic, Netflix ja Youtube) sekä kevyillä mobiilisovelluksilla, laajaa diasporassa asuvaa nigerialaisyleisöä tavoitellaan paremmin ja laajaa piratismia toivotaan saatavan rajattua. Elokuvateatterien määrä on lisääntynyt hieman 2000-luvun alusta, mutta 180 miljoonan asukkaan maassa oli silti vuonna 2017 vain 30 elokuvateatteria, joiden niiden arvioitiin edustavan yhä alle 1 % koko toimialan liikevaihdosta (2015).


title: Afrikkalainen elokuva

text: Etelä-Afrikassa tehtiin ensimmäiset elokuvat melko varhain. Etelä-Afrikassa pystyttiin katsomaan elokuvia jo vuonna 1895, kun ensimmäinen kineteskooppi avattiin yleisölle 1895 ja jo vuonna 1898 tehtiin lyhyitä elokuvia, jotka tosin koostuivat raitiovaunusta kuvatuista maisemakuvauksista. Yksi varhaisimmista elokuvista on Zulumaan valloituksesta kertova "De Voortrekkers", joka ilmestyi jo vuonna 1916. Tämän valkoisen nationalismin propagandaklassikon teki Yyhdysvalloista Etelä-Afrikkaan muuttanut I. W. Schlesinger, joka oli saanut vaikutteita vuotta aikaisemmin valmistuneelta D. W. Griffithin "Kansakunnan synnyltä". De Voortrekker elokuvassa sivistyneet buurit ja britit taistelevat yhdessä barbaarisia laumoja vastaan.


title: Afrikkalainen elokuva

text: Etelä-Afrikassa politiikka onkin aina ollut elokuvanteossa vahvasti mukana. Apartheid-aikana toimittiin niin, kuin valtaosaa väestöstä ei olisi ollut ollenkaan olemassa. Periaatteessa kyse ei ollut selkeästä propagandasta, vaan valkoisten filmeissä valkoiset viihdyttivät toisiaan. Erityisen vältetty aihe oli valkoisen miehen kiinnostus värilliseen naiseen, joka näkyi elokuvissa lähinnä palvelijana ja liberaalimmalla 1950-luvulla myös viihdyttäjänä.


title: Afrikkalainen elokuva

text: Vuonna 1976 Etelä-Afrikassa oli ensimmäiset tv-lähetykset. Suurin osa elokuvatekijöistä siirtyi nopeasti tv-tuotantoihin. sta tuli tv-tuotannon napa. Etelä-Afrikassa pyrittiin 1980-luvulla levittämään elokuvaa myös ulkomaille ja siksi elokuvien vientiin otettiin verohelpotuksia käyttöön.


title: Afrikkalainen elokuva

text: Historiallisen kuva- ja äänimateriaalin etsimisestä onkin nykyään muodostunut tärkeä tapa työstää apartheidin historiaa. Esimerkiksi Sundance –festivaaleilla palkittu Frances Reichin ja Deporah Hoffmanin "Long Nights Journey Into Day" (2000) käsittelee kiisteltyä totuuskomissiota, joka yrittää etsiä sovitusta apartheidin aikana tehtyihin rikoksiin.


title: Afrikkalainen elokuva

text: Kaupallinen ala on nopeimmin kasvava elokuvateollisuuden haara. Länsimaiset tekijät ovat löytäneet hyvien studioiden ja teknisten valmiuksien ohella varsinkin Cape Townin eksotiikan, jota käytetään erityisesti mainostuotannoissa.


title: Afrikkalainen elokuva

text: Kansainvälisesti palkituimpien afrikkalaisten elokuvien joukkoon lukeutuu "Tsotsi" (2005). Se on Johannesburgin slummielämään sijoittuva, nellihenkisen, erityisesti auto- ja taskuvarkauksia tekevän rikollisjoukon johtajan Tsotsin elämästä ja sen muuttumisesta noin viikon aikana kertova elokuva. Se voitti monia kansainvälisiä palkintoja, mukaan luettuna parhaan vieraskielisen elokuvan Oscarin.


title: Nuoruus sumussa

text: Nuoruus sumussa Toivo Särkän ohjaama elokuva vuodelta 1946.


title: Nuoruus sumussa

text: Kliseiseksi luonnehdittu elokuva kuvaa sodanjälkeisiä sopeutumisvaikeuksia. Hannes Häyrinen palkittiin miessivuosa-Jussilla.


title: HMS Carysfort (R25)

text: HMS Carysfort (viirinumero R25) oli Britannian Kuninkaallisen laivaston Ca-luokan hävittäjä, joka palveli vuosina 1945–1969.


title: HMS Carysfort (R25)

text: Alus tilattiin 16. helmikuuta 1942 Cammell Lairdilta Birkenheadistä nimellä "HMS Pique" osana 11. hätälaivuetta (). Tilaus siirrettiin elokuussa J. Samuel White and Companylle Cowesiin ja aluksen nimi vaihdettiin "HMS Carysfortiksi" amiraliteetin päätettyä nimetä perustettavan laivueen alukset Ca-alkuisin nimin. Sen köli laskettiin 12. toukokuuta 1943 ja alus laskettiin vesille 25. heinäkuuta 1944. Alus valmistui 10. helmikuuta 1945.


title: HMS Carysfort (R25)

text: "HMS Carysfort" aloitti 10. helmikuuta 1945 vastaanottotestit. Testien päätyttyä ja varustamisen jälkeen alus siirtyi Scapa Flow'hun, jonne se saapui 20. helmikuuta koulutukseen. Koulutuksen päätyttyä 21. maaliskuuta alus liittyi Kotilaivaston 6. hävittäjälaivueeseen. Laivueen mukana alus suojasi raskaita pinta-aluksia ja valvoi luoteisen reitin () sekä Pohjanmeren merenkulkua.


title: HMS Carysfort (R25)

text: Alus kuului 4. toukokuuta Kotilaivastosta koottuun osastoon, joka hyökkäsi Narvikin länsipuolen meriliikennettä vastaan. Tämän operaatio Judgementiin kootun osaston muut alukset olivat saattuetukialukset "HMS Searcher", "HMS Queen" ja "HMS Trumpeter", risteilijät "HMS Norfolk" ja "HMS Diadem" sekä hävittäjät "HMS Opportune", "HMS Savage", "HMS Scourge" ja "HMS Zambesi". Operaatio Judgementissa upposivat emälaiva "'Black Watch", sukellusvene "U-711" sekä yksi troolari. Alus suojasi 6. toukokuuta "HMS Searcheria" ja "HMS Trumpeteria" yhdessä "HMS Norfolkin", "HMS Zambesin", "HMS Obedientin", "HMS Opportunen" ja "HMS Orwellin" kanssa. Osasto suojasi Skagerrakin läpi Kööpenhaminaan matkanneita "HMS Didoa" ja "HMS Birminghamia" sekä niitä suojanneita hävittäjiä (operaatio Cleaver). Kööpenhaminassa osasto vastaanotti Saksan laivaston risteilijöiden "Prinz Eugenin" ja "Nürnbergin" antautumisen.


title: HMS Carysfort (R25)

text: Kesäkuussa 1945 "Carysfort" avusti Kotilaivaston mukana vapautettujen alueiden uudelleenmiehityksessä, kunnes se määrättiin Devonportin telakalle viimeisteltäväksi. Se oli telakalla 19. kesäkuuta - 12. syyskuuta, jona aikana sen taistelunjohtojärjestelmät viimeisteltiin. Alus määrättiin heinäkuussa Brittiläiseen Tyynenmeren laivastoon ja se aloitti telakalla valmistautumisen siirtoon. Alus aloitti järjestelmätestit Portlandissa, mistä se vapautui 28. syyskuuta. Lokakuussa testejä jatkettiin Maltalla, ja testien päätyttyä sen oli tarkoitus aloittaa matka Itä-Intian laivastoon. Japanin antauduttua alus poistettiin palveluksesta ja siirrettiin Portsmouthissa reserviin.


title: HMS Carysfort (R25)

text: Aluksen ollessa Gibraltarilla se huollettiin 15. elokuuta - 28. marraskuuta 1947 ja Portsmouthissa 8. toukokuuta - 8. syyskuuta 1950. Tammikuussa 1951 alus valittiin modernisoitavaksi. Yarrow shipbuildersilta tilattiin 22. huhtikuuta 1953 aluksen modernisointi ja se siirrettiin 23. tammikuuta 1954 Scotstounissa telakalle, mistä se palasi palvelukseen 14. joulukuuta 1956.


title: HMS Carysfort (R25)

text: Alus liitettiin 6. hävittäjälaivueeseen, jonka mukaan se palveli Kotilaivastossa sekä Välimeren laivastossa. Syyskuussa 1959 alus siirrettiin 8. hävittäjälaivueeseen korvaamaan "HMS Cheviot". Se aloitti palveluksensa uudessa laivueessa 8. syyskuuta ja alus saapui Kauko-itään 22. marraskuuta. Se kävi joulukuussa 1961 Singaporessa huollettavana. Alus oli 3. joulukuuta 1962 alkaen huollettavana Gibraltarilla, mistä se palasi palvelukseen toukokuussa 1964 liitettynä Välimeren laivaston 27. saattajalaivueeseen. Kuitenkin alus palveli lokakuusta 1967 lokakuuhun 1968 Kauko-idässä Indonesian rauhattomuuksien aikana. Tämän jakson aikana alus kolaroi useaan otteeseen lievästi: 27. marraskuuta 1964 hinaaja "Islegarthin" kanssa, 8. helmikuuta 1966 Ranskan merivoimien sukellusveneen "Morsen" kanssa ja 30. lokakuuta 1964 "MV Dieverien" kanssa.


title: HMS Carysfort (R25)

text: Alus poistettiin palveluksesta helmikuussa 1969 ja se sijoitettiin reserviin. Se sijoitettiin poistolistalle ja se myytiin 23. lokakuuta 1970 BISCOlle. Alus saapui hinattuna 13. marraskuuta romutettavaksi John Cashmore Limitedille Newportiin.


title: Pauline rantatyttö

text: Pauline rantatyttö ("Pauline à la plage") on Éric Rohmerin ohjaama elokuva, joka valmistui 1982. Elokuva on Rohmerin sarjan "Comédies et proverbes 1981–1987" (Komedioita ja sananlaskuja) kolmas elokuva. Se on ohjaajan tuotannon peruspilareita ja palkittu useilla palkinnoilla, muun muassa Berliinin elokuvajuhlilla se sai Fiprescin palkinnon ja OCIC-palkinnon sekä sarjassa paras ohjaaja Hopeisen karhun.


title: Pauline rantatyttö

text: Sarjan kaikilla elokuvilla on motto, ja tällä se on: "Se, joka puhuu kohtuuttoman paljon, sanoo väistämättä jotain typerääkin."


title: Pauline rantatyttö

text: Elokuvan tarinassa nuori muotisuunnittelija pohtii avioeroa, ja yhdessä teini-ikäisen serkkunsa kanssa hän viettää lomaa Normandian rannikolla, jossa hän tapailee miehiä ja puntaroi parisuhteita.


title: Daring-luokka (hävittäjä, 1893)

text: Daring-luokka oli Britannian Kuninkaallisen laivaston ensimmäinen torpedovenehävittäjäluokka (), joka tilattiin 27. kesäkuuta 1892.


title: Daring-luokka (hävittäjä, 1893)

text: Nopeisiin ja ketteriin veneisiin asennettu Robert Whiteheadin ja Itävalta-Unkarin laivaston kapteenin Giovanni Luppisin vuonna 1866 keksimä omalla voimanlähteellä varustettu torpedo aiheutti uhan taistelulaivoille. Riittävän suuri joukko torpedoveneitä läpäisisi taistelulaivan puolustuksen ja upottaisi raskaamman aluksen torpedoimalla tai vähintään vaurioittaisi sitä ja siten asettaisi sen alttiiksi vastustajan taistelulaivoille. Torpedoveneet osoittivat tehonsa ensimmäisen kerran Chilen sisällissodassa 1891.


title: Daring-luokka (hävittäjä, 1893)

text: Torpedoveneitä vastaan suunniteltiin pieniä aseistettuja aluksia, jotka liitettäisiin raskaiden alusten suojaksi. Ensimmäiset yritykset luoda uusi suojaava alustyyppi ei onnistunut riittämättömän toimintasäteen ja nopeuden vuoksi. Alukset eivät kyenneet seuraamaan laivastoa eivätkä torjumaan nopeita hyökkääjiä.


title: Daring-luokka (hävittäjä, 1893)

text: Kolmas merilordi kontra-amiraali Jackie Fisher tilasi 1892 uuden tyyppisen aluksen, jonka aseistuksena tuli olla nopeasti ampuvia tykkejä sekä voimanlähteenä vesiputkikattilat. Kuuden erilaisen alustyypin piirustukset toimitettiin amiraliteetille tutkittaviksi, joista lopulta kolme hyväksyttiin. Hyväksytyt kolme suunnitelmaa olivat kolmelta eri valmistajalta, joille toimitettiin kullekin kahden aluksent tilaus. Tilausten vastaanottajat olivat:


title: Daring-luokka (hävittäjä, 1893)

text: Kaikki alukset olivat pyöristetyllä katetulla etukannella varustettuja (), mikä oli tyypillistä brittiläisille ensimmäisen sukupolven torpedovenehävittäjille. Kaikki tilatut alukset poistettiin palveluksesta ennen ensimmäistä maailmansotaa.


title: Daring-luokka (hävittäjä, 1893)

text: Ensimmäisten torpedovenehävittäjien (26-knotters) oli suunniteltu asennettavaksi kahteen eri tehtävään: torpedovene- ja tykkivenetehtävään. Kummassakin roolissa aluksille oli kiinteä 18 tuuman keulatorpedoputki sekä 12 naulan tykki, johon sata laukausta. Tykkiveneinä aluksilla oli torpedoputkeen kaksi torpedoa sekä täydennyksenä kolme kuuden naulan tykkiä, joista kaksi keskellä alusta kummallakin laidalla ja kolmas perässä. Kuhunkin tykkiin oli sata kranaattia. Torpedoveneinä aluksille asennettiin kaksi kääntyvää torpedoputkea lisää. Torpeidoita aluksilla oli tuolloin kaikkiaan viisi eli kolme putkissa ja kaksi varalla. Kuuden naulan tykkejä oli vain yksi perässä ja siihen sata kranaattia.


title: Daring-luokka (hävittäjä, 1893)

text: Alukset olivat kaksi akselisia ja niissä oli voimanlähteenä kolmivaihehöyrykone kahdella alipainesylinterillä, johon oli kytketty kaksi vesiputkikattilaa. Kattiloiden työpaineena oli 200 paunaa neliötuumalla.


title: Fenasetiini

text: Fenasetiini eli p-etoksiasetanilidi tai 4-etoksiasetanilidi on rakenteeltaan parasetamolia muistuttava kipu- ja kuumelääke. Se on vedetty markkinoilta sivuvaikutuksiensa, erityisesti munuaisvaurioiden, vuoksi.


title: Fenasetiini

text: Fenasetiini tuotiin markkinoille kuumelääkkeeksi vuonna 1888 ja se oli suosittu erityisesti influenssaepidemioiden aikana. Ainetta käytettiin usein yhdistelmävalmisteena asetyylisalisyylihapon, parasetamolin ja kofeiinin tai kodeiinin kanssa. 1960-luvulla sen huomattiin kuitenkin aiheuttavan nefropatiaa ja vedettiin markkinoilta 1970-luvulla.


title: Fenasetiini

text: Elimistössä fenasetiini metaboloituu parasetamoliksi ja p-fenetidiiniksi. Molempien metaboliittien on todettu aiheuttavan munuaisvaurioita, kuten nefropatiaa. Niin kutsutussa kipulääkenefropatiassa munuaisten koko pienenee ja osa soluista on kuoliossa. Fenasetiini on yhdistetty myös munuais- ja virtsarakonsyöpiin.


title: Fenasetiini

text: Fenasetiinia voidaan valmistaa p-fenetidiinin ja jääetikan välisellä reaktiolla. Toinen tapa valmistaa yhdistettä on Williamsonin eetterisynteesillä parasetamolin ja etyylibromidin tai etyylijodidin välisellä reaktiolla emäksen kuten kaliumkarbonaatin läsnä ollessa.


title: Havock-luokka

text: Havock-luokka oli Britannian Kuninkaallisen laivaston toinen torpedovenehävittäjäluokka (), joka tilattiin 2. heinäkuuta 1892.


title: Havock-luokka


title: Havock-luokka


title: Havock-luokka


title: Havock-luokka


title: Havock-luokka


title: Ferret

text: Ferret tarkoittaa seuraavia asioita:


title: Ferret-luokka

text: Ferret-luokka oli Britannian Kuninkaallisen laivaston kolmas torpedovenehävittäjäluokka (), jonka alukset tilattiin 1892.


title: Ferret-luokka


title: Ferret-luokka


title: Ferret-luokka


title: Ferret-luokka


title: Ferret-luokka

text: Ensimmäisten torpedovenehävittäjien (26-knotters) oli suunniteltu asennettavaksi kahteen eri tehtävään: torpedovene- ja tykkivenetehtävään. Tämän luokan alusten aseistuksesta puuttui muista poiketen kiintästi keulaan asennettu torpedoputki. Kummassakin roolissa aluksilla oli kiinteä 12 naulan tykki, johon sata laukausta. Tykkiveneinä aluksilla oli torpedoputkeen kaksi torpedoa sekä täydennyksenä kolme kuuden naulan tykkiä, joista kaksi keskellä alusta kummallakin laidalla ja kolmas perässä. Kuhunkin tykkiin oli sata kranaattia. Torpedoveneinä aluksille asennettiin kaksi kääntyvää torpedoputkea. Torpeidoita aluksilla oli tuolloin kaikkiaan neljä eli kaksi putkissa ja kaksi varalla. Kuuden naulan tykkejä oli vain yksi perässä ja siihen sata kranaattia.


title: M’hammed Sabour

text: M’hammed Sabour (s. 1947) toimii Itä-Suomen yliopiston sosiologian, erityisesti kulttuurin ja tiedon sosiologian professorina. Hänen erikoisalojaan ovat älymystön, yliopiston, etnisten suhteiden ja Välimeren alueen tutkimus. Sabour suoritti filosofian maisterin tutkinnon 1982 ja lisensiaatin tutkinnon 1985 Joensuun yliopistossa. Yhteiskuntatieteiden tohtoriksi hän valmistui 1988 Joensuun yliopistosta.


title: M’hammed Sabour

text: Sabour on monen kulttuurin kasvatti. Lapsuutensa ja nuoruutensa hän eli Marokossa arabialaisessa ja berberikulttuurissa mutta Casablancassa myös ranskalaisten vaikutteiden keskellä. Tästä ajasta ja koko elämänkulustaan hän kertoo Ronald Sultanan kirjassa Educators of the Mediterranean (2011).


title: M’hammed Sabour

text: Suomeen Sabour muutti vuonna 1976. Akateemiset opinnot hän aloitti Jyväskylän ja Joensuun yliopistoissa vuonna 1977. Suomen Akatemian kehitysmaatutkimuksen hankkeessa hän teki arabiälymystön identiteettiä ja vieraantumista käsittelevän lisensiaattitutkimuksensa ja väitöskirjansa. Homo Academicus Arabicus nimen saaneella väitöskirjalla oli vahvat vaikutteet ranskalaisen Pierre Bourdieun ajattelusta. Bourdieu myös osin ohjasi Sabourin tutkimusta ja toimi esitarkastajana.


title: M’hammed Sabour

text: Yhteiskuntapolitiikan apulaisprofessuurin hoidon jälkeen Sabour tuli kasvatussosiologian yliassistentiksi ja hoiti useita vuosia apulaisprofessuuria ja professuuria. Vuonna 2002 hänet nimitettiin sosiologian professoriksi. Älymystötutkimus laajeni kulttuurien ja etnisyyden ongelmiin sekä yliopistoinstituutioon. Sabourille rakentui laaja kansainvälinen yhteysverkosto Eurooppaan, Yhdysvaltoihin ja Arabimaihin vertailevissa tutkimushankkeissa ja vierailevana tutkijana Berkeleyn yliopistossa Kaliforniassa ja College de France’ssa. Hän on julkaissut englanniksi, ranskaksi, arabiaksi ja suomeksi.


title: M’hammed Sabour

text: Sabourin aloitteesta Joensuun yliopiston sosiaalitieteilijöiden ryhmä käänsi Pierre Bourdieun ja Loic J.D. Wacquantin Refleksiiviseen sosiologiaan -teoksen suomeksi vuonna 1995.


title: M’hammed Sabour

text: Sabour otti vuonna 2002 johtoonsa monitieteisen Cultural Diversity -maisteriohjelman Joensuun yliopistossa. Hän on aktiivisesti luennoinut kansainvälisissä konferensseissa ja seminaareissa. Vuodesta 1995 Sabour on toiminut International Journal of Contemporary Sociology -aikakauskirjan vastaavana toimittajana. Hän oli Race, Ethnicity and Education, ja on Actes de la Recherche en Sciences Sociales, Mediterranean Journal of Educational Studies ja Globalisation, Societies and Education -aikakauskirjojen toimitusneuvostojen jäsen.


title: M’hammed Sabour

text: M’hammed Sabour on myös aktiivinen yhteiskunnallinen toimija ja keskustelija Marokossa ja Suomessa. Hän on toiminut mm. sisäasiainministeriön etnisten suhteiden neuvottelukunnan nimeämänä Hyvän tahdon lähettiläänä ja julkaissut sanomalehtiartikkeleita mm. arabimaiden keväästä ja sen taustasta.  Yhdessä vaimonsa Riitta Sabourin kanssa hän on kirjoittanut Marokon matkaoppaan.


title: M’hammed Sabour

text: 6.12.2012 hänelle myönnettiin Suomen Valkoisen Ruusun I luokan ritarimerkki. [http://www.hs.fi/paivanlehti/kotimaa/Tasavallan+presidentin+my%C3%B6nt%C3%A4m%C3%A4t+korkeimmat+kunniamerkit/a1354538752297 [2]]


title: M’hammed Sabour

text: - The Cultural Identification and Alienation of the Arab Intelligentsia: A Theoretical Background and Typological Outline (Joensuun yliopisto 1984)


title: M’hammed Sabour

text: - The Cultural Identification and Alienation of the Arab Intelligentsia: An Empirical Study on the Moroccan Educated (Joensuun yliopisto 1985)


title: M’hammed Sabour

text: - Homo Academicus Arabicus (Joensuun yliopisto 1988)


title: M’hammed Sabour

text: - Liberté, égalité, fraternité: bicentenaire de la Grande Révolution Francaise (Joensuun yliopisto 1992)


title: M’hammed Sabour

text: - Higher Education in Morocco: between Islamization of cultural values and secularisation of social change. In Tuomas Takala (ed.) Quality of Education in the Context of Culture in Developing Countries (Tampereen yliopisto 1994)


title: M’hammed Sabour

text: - Perspectives on Development: Voices from the South. (Joensuun yliopisto 1994)


title: M’hammed Sabour

text: - Social-cultural exclusion and self-exclusion of foreigners in Finland: the case of Joensuu. In Paul Littlewood et. al. (eds.) Social Exclusion in Europe. (Ashgate 1999)


title: M’hammed Sabour

text: - Suomalainen unelma: Tapahtumia ja tulkintoja Suomesta ja suomalaisista (Joensuu University Press 1999)


title: M’hammed Sabour

text: - The Ontology and Status of Intellectuals in Arab Academia and Society (Ashgate 2001)


title: M’hammed Sabour

text: - Globalisation and the Changing Role of the University. In Joseph Zajda (ed.) International Handbook on Globalization, Education and Policy Research (Springer 2005)


title: M’hammed Sabour

text: - Sabour, M'hammed (2006), "Puheenvuorot: Bourdieu, hän ja tabloid-sosiologia," "Kulttuurintutkimus" 23 (4), 45-52. [http://www.sabour.net/Sabour_Kulttuurintutkimus_2006.pdf [3]]


title: M’hammed Sabour

text: - Globalisation and Europeanisation: Unicentrricity and Polycentricity and the Role of Intellectuals. In Roger Dale & Susan Robertson (eds.) Globalisation and Europeanisation in Education (Symposium Press 2009)


title: M’hammed Sabour

text: - Entrepreneurship and cultural diversity in a ‘homogenous’ society: the case of Finland. In Martin Koch et.al. (eds.) Standardisation and Diversification in Europe. (Ashgate 2011)


title: M’hammed Sabour

text: - La Baraka, Dictionnaire de la Mediterranée. (Actes Sud 2013)


title: M’hammed Sabour

text: - Retrospective and Experiential Perceptions on Education in Morocco by An Engaged Observer. In R.G. Sultana (ed.) Educators of the Mediterranean: Up Close and Personal (Sense Publishers 2011)


title: M’hammed Sabour

text: Houtsonen Jarmo & Antikainen, Ari (eds.) Symbolic Power in Cultural Contexts (Sense Publishers 2008) Juhlakirja


title: M’hammed Sabour

text: Sabour M’hammed, Retrospective and Experiential Perceptions on Education in Morocco by An Engaged Observer. In R.G. Sultana (ed.) Educators of the Mediterranean: Up Close and Personal (Sense Publishers 2011)


title: M’hammed Sabour

text: Seppo Paananen, Muukalaisena paratiisissa. Helsingin Sanomat, kulttuuri 17.6.2000


title: M’hammed Sabour

text: Monen kulttuurin kasvatti sosiologian professoriksi. Sanansaattaja Joensuun yliopistosta. Joensuun yliopiston tiedotuslehti 19, 9/2002.


title: In dubio pro reo

text: In dubio pro reo on oikeustieteessä käytetty sääntö, jolla tarkoitetaan, että näytön osalta epäselviksi jääneissä tapauksissa asia on ratkaistava syytetyn eduksi. Se liittyy olennaisesti käsitteeseen syyttömyysolettama. Euroopan ihmisoikeuselinten ratkaisukäytännössä katsotaan, että tuomioistuimen velvollisuuksiin kuuluu arvioida kaikki epäselvyydet todistusaineistossa syytetyn eduksi.


title: Roffe

text: Roffe tai Roffé voi viitata seuraaviin henkilöihin:


title: Puolustuksen suosimisen periaate

text: Puolustuksen suosimisen periaate () eli syytetyn suosimisen periaate on rikosprosessissa noudatettava oikeusperiaate, joka pyrkii varmistamaan sen, ettei syytöntä tuomita. Puolustuksen suosimisen periaatteeseen voidaan katsoa kuuluvan ainakin seuraavat seikat:


title: In the Garden of Venus

text: In the Garden of Venus on Modern Talkingin albumi vuodelta 1987. Albumi on kaksikon viimeinen ennen 90-luvun lopun paluuta. Sen yleistunnelma on haikea "viimeisen levyn tunnelma" (jokin on loppumaisillaan), ja siltä kuulee vaikutukset monista Dieterin projekteista ko. vuonna, esim. levy sisältää monia täsmälleen samoja sanoituksen osia ja ilmaisuja kuin jotkut toiset kappaleet tällä sekä muilla albumeilla, joiden kappaleista Bohlen on vastuussa. Levy ei menestynytkään edellisten julkaisuiden tavoin.


title: Lineaarinen tiheys

text: Lineaarinen tiheys tai lineaarinen massatiheys tarkoittaa langan tai muun yksiulotteisen kappaleen massaa pituutta kohti. SI-järjestelmässä massatiheyden yksikkö on kilogrammaa per metri (kg/m). Tästä tulee myös yleisin suomenkielinen nimitys metripaino. Metripaino ilmoitetaan usein metrimitalla myytäville tuotteille, koska ostajat voivat sen perusteella helposti laskea ostoksensa painon. Metripainoa yksiköllä t/m käytetään myös rautateillä junan kuormittavuuden mitoitukseen.


title: Lineaarinen tiheys

text: Kuitujen ja lankojen yhteydessä käytetään myös denieriä (grammaa per 9000 metriä) tai texiä (grammaa per kilometri).


title: Runar Långbacka

text: Runar Emanuel Långbacka (11. lokakuuta 1905 Terjärv – 4. marraskuuta 1970 Närpiö) oli suomalainen kansakoulunopettaja, rauhanaktivisti ja ruotsin kielellä kirjoittanut kirjailija.


title: Runar Långbacka

text: Långbacka valmistui kansakoulunopettajaksi 1927 Uudenkaarlepyyn opettajaseminaarista. Hän toimi sitten 40 vuotta opettajana Närpiön Finbyssä jääden eläkkeelle 1967. Långbacka toimi aktiivisesti raittiusliikkeessä ja rauhanliikkeessä sekä harrasti musiikkia. Hän osallsitui myös poliittiseen keskusteluun lehtien palstoilla ja kirjoitti erityisesti Kaskö Tidning-lehteen.


title: Runar Långbacka

text: Teatterinjohtaja Ralf Långbacka on Runar Långbackan poika.


title: Matilda Sirkkola

text: Maria Matilda Sirkkola (o.s. Torenius, 23. maaliskuuta 1889 Vihti – 1. elokuuta 1971 Toijala) oli suomalainen opettaja ja kirjailija. Puoliso kansakoulunopettaja, taidemaalari Oskar Sirkkola (aik. Strandberg).


title: Matilda Sirkkola

text: Matilda Sirkkola toimi Heinolan opettajaseminaarin harjoituskoulun yliopettajana 1927–1953.


title: Stefan Molyneux

text: Molyneux toimii päätoimisesti tubettajana. Freedomain Radio on katsojarahoitteinen. Suurin osa podcastin materiaalista on jakelussa ilmaiseksi, osa taas ainoastaan sellaisten seuraajien saatavilla, jotka ovat lahjoittaneet Molyneux'lle vähintään 500 dollaria viimeisen 365 päivän aikana. Molyneux on kirjoitanut useita kirjoja. Kaikki teokset on julkaistu omakustanteina ja niistä suurin osa on ilmaisjakelussa Molyneux'n verkkosivulla.


title: Stefan Molyneux

text: Molyneux on neuvonut kuulijoitaan, että aikuisten väliset ihmissuhteet ovat vapaaehtoisia, ja että joidenkin henkilöiden kannattaa kokonaan katkaista suhteensa vanhempiinsa. Toimintaa on kritisoitu ja kuvailtu kulttimaiseksi. Ontarion psykologeja valvova taho (College of Psychologists of Ontario) totesi käsittelyssään miehensä näkemyksiä tukeneen Molyneux'n psykoterapeuttina työskentelevän vaimon toimineen ammatillisesti väärin. Tämän seurauksena vaimo suostui lopettamaan epäammattimaisen, hyväksyttävästä terapeutti-potilas -suhteesta poikkeavat podcastauksensa nettiradioon ja toimintansa ohjaamisen ammatillisen vertaisarvioinnin avulla.


title: HMS Daring (1893)

text: HMS Daring oli Britannian Kuninkaallisen laivaston Daring-luokan torpedovenehävittäjä.


title: HMS Daring (1893)

text: Alus tilattiin 27. kesäkuuta 1892 John I. Thornycroft and Companyltä Chiswickistä, jolloin sen valmistumisajankohdaksi määrättiin 27. heinäkuuta 1893. Aluksen köli laskettiin heinäkuussa 1892 telakkanumerolla 287 ja se laskettiin vesille 25. marraskuuta 1893 kumminaan telakan perustajan John Isaac Thornycroftin puoliso. Alus valmistui helmikuussa 1895.


title: HMS Daring (1893)

text: Alusta testattiin ensimmäisen kerran 17. tammikuuta 1894 Lower Hopessa, jolloin se suoritti useita koeajoja. Niissä todettiin lukuisia ongelmia, kuten savuhormien kuumenemista ja perän tärinää. Kahdenteentoista koeajoon alukselle asennettiin jäähdyttävä väliseinä konehuoneen kummallekin puolelle sekä jäähdytysmatot savuhormien ympärille, mutta lämpötilaa ei kyetty hallitsemaan. Konehuoneen olosuhteet olivat mahdottomat, mikäli luukut suljettiin, ja jäähdytysmatoilla saavutettiin ainoastaan palovammojen vähenemistä.


title: HMS Daring (1893)

text: Alus teki kulutuskokeet 18. syyskuuta ja ajoi 9,908 solmun nopeudella kaksitoista tuntia yhdellä kattilalla. Se ajoi 37,73 merimailia tonnilla hiiltä.


title: HMS Daring (1893)

text: Se poistettiin palveluksesta 1911 ja myytiin 10. huhtikuuta 1912 romutettavaksi.


title: Kaukainen unelma

text: Kaukainen unelma () on Nora Robertsin Unelma-trilogian ensimmäinen osa, joka ilmestyi vuonna 2009. Kirjaa seurasi teos nimeltä "Unelmien voima".


title: Kaukainen unelma

text: Margo Sullivan, Kate Powell ja Laura Templeton ovat kasvaneet yhdessä Templeton Housessa. Margo on ainainen unelmoija, Kate ainainen järkeilijä ja Lauralla on sydän paikallaan. Siinä missä Katen aseena on aivot, ja Lauran aseena hyvä sydän, Margo hyödyntää ulkoista kauneuttaan. Margo on Templetonin hotellisuvun palvelijan Ann Sullivanin ainoa lapsi. Margolle ei suotu samoja oikeuksia kuin Templetonien lapsille, mutta hän oli aina liian ylpeä ottaakseen apua vastaan. Kuvankaunis Margo raivaa tiensä huippumalliksi, mutta joutuu nöyrtymään, kun hänen maineen- ja menestyksentäyteinen maailmansa yllättäen romahtaa. Hän palaa kotiin ystäviensä luo rakentamaan elämäänsä uudelleen. Paluun jälkeen hänen ja Josh Templetonin entinen rakkaus syttyy jälleen. Margo ystävineen perustaa menestyvän kirpputoriliikkeen Pretensesin. Etenkin sängyssä Margolla ja Joshilla synkkaa paremmin kuin hyvin. Matkaan asettuneiden mutkien kautta he kuitenkin alkavat toden teolla seurustella ja harkitsevat kumpikin avioliittoa. Margo ja Josh päätyvät yhteen, ja hetki sitä ennen syntynyt väärinkäsitys pettämisestä oikaistaan.


title: HMS Decoy (1894)

text: HMS Decoy oli Britannian Kuninkaallisen laivaston Daring-luokan torpedovenehävittäjä.


title: HMS Decoy (1894)

text: Alus tilattiin 27. kesäkuuta 1892 John I. Thornycroft and Companyltä Chiswickistä ja sen valmistumisajankohdaksi määrättiin 27. heinäkuuta 1893. Aluksen köli laskettiin heinäkuussa 1892 telakkanumerolla 288 ja se laskettiin vesille 7. helmikuuta 1894. Alus valmistui kesäkuussa 1895, ja sen tarjoukseen perustunut hinta oli 33 474 puntaa. Loppuhinnaksi vahvistettiin 36 840 puntaa, kun hintaan lisättiin kuusinaulaisten asentaminen.


title: HMS Decoy (1894)

text: Aluksen ensimmäisessä koeajossa 31. heinäkuuta 1894 aluksen miehistönä oli 60 henkeä. Alus saavutti 21. elokuuta mailin matkalla 27,641 solmun huippunopeuden, kun sen uppouma oli 237,25 tonnia. Aluksen höyrykoneisto tuotti 4 049 hevosvoimaa, mikä pyöritti akselia 366 kierrosta minuutissa. Kolmen tunnin ajossa alus saavutti 27,163 keskinopeuden 4 009 hevosvoimalla.


title: HMS Decoy (1894)

text: Alus upposi kolaroituaan "HMS Arunin" kanssa 13. elokuuta 1904.


title: Angerer

text: Angerer on sukunimi:


title: Nuori samurai

text: Nuori Samurai () on Chris Bradfordin kirjoittama kirjasarja. Kirjasarja sijoittuu 1600-luvun Japaniin ja kertoo nuoresta Jack Fletcheristä, josta tulee ensimmäinen muukalaistaustainen samurai.


title: Nuori samurai

text: Sarjasta on ilmestynyt suomeksi seuraavat kirjat:


title: Nuori samurai

text:
Soturin tie  Kirjasarjan ensimmäisessä osassa englantilainen Jack Fletcher ja hänen isänsä haaksirikkoutuvat Japanin rannikolle. Pian heidän kimppuunsa hyökkäävät ninjat ja piilossa ollut Jack on hyökkäyksen ainoa selviytyjä. Jack menettää tajuntansa ja herää samuraimestari Takeshi Masamoton luona.
Jack on uudessa maassa, jonka kieltä ei osaa mutta jota opettelee portugalilaisen jesuiitan, Luciuksen avulla. Pian, kun Jack oppii japania, selviää, että ninja, joka on murhannut hänen isänsä on tappanut myös Masamoton perheen vanhimman pojan. Lisäksi, kyseinen ninja haluaa Jackin halussa olevat elintärkeät merikartat. Suojellakseen Jackia Masamoto päättää antaa hänelle samuraiopetusta.


title: Nuori samurai

text: Miekan tie  Kirjasarjan toisessa osassa Jack jatkaa opiskeluaan samuraikoulussa. Koska Jack on muukalainen, hänestä ei pidetä ja hän saa monia vihamiehiä kanssaopiskelijoistaan. Hän joutuu ongelmiin oppilaista koostuvan skorpionijengin kanssa, joka haluaa tappaa hänet. Lisäksi, hänen hallussa olleet merikartat varastetaan. Kirja huipentuu kilpailuun, jossa samuraioppilaat kilpailevat kunniastaan.


title: Nuori samurai

text:
Lohikäärmeen tie  Vuonna 1613 Japania uhkaa sota ja samurait joutuvat valitsemaan kummalla puolella haluavat taistella. Kaiken lisäksi, Jackin on hankittava merikartat takaisin viholliseltaan.
Kirja päättyy Jackin lähtöön Masamoton perheen parista.Kirjasarja on saanut monia palkintoja, ja "Soturin tie" oli myös ehdolla Carnegie-mitalin saajaksi. The Times kuvaili sarjan kolmatta osaa, "Lohikäärmeen tietä" eläväksi ja nautinnolliseksi. Myös kirjailija Eoin Colfer on kehunut sarjaa.


title: Agena target vehicle

text: Agena on telakointialus, jota käytettiin Gemini-lennoilla.


title: Stronger (What Doesn’t Kill You)

text: ”Stronger (What Doesn't Kill You)”, joskus vain ”Stronger”, on yhdysvaltalaisen pop-rock-laulajan Kelly Clarksonin kappale. Kappaleen sanoittivat Jörgen Elofsson, Ali Tamposi, David Gamson sekä Greg Kurstin ja sen tuotti Kurstin. Levy-yhtiö RCA Records julkaisi kappaleen singlenä radiossa 17. tammikuuta 2012 Clarksonin viidenneltä studioalbumilta "Stronger".


title: Stronger (What Doesn’t Kill You)

text: "Stronger"-albumin julkaisun myötä "Stronger (What Doesn't Kill You)" pääsi digitaalisen myynnin myötä Yhdysvaltain singlelistan sijalle 64 lokakuun 2011 lopussa. Kolme viikkoa myöhemmin kappale sijoittui Yhdysvalloissa sijalle 99. Kappale sijoittui uudestaan listalle sijalle 58 sen jälkeen, kun Clarkson esitti sen "Saturday Night Livessa" 7. tammikuuta 2012. Neljännellä viikollaan kappale sijoittui singlelistan sijalle 21 ja debytoi sijalla 38 Adult Pop Songs -listalla, sijalla 40 yökerhojen soittolistalla (Dance/Club Play Songs) ja sijalla 30 Yhdysvaltain pop-listalla. Seuraavalla viikolla kappale nousi singlelistalla sijalta 21 kahdeksanneksi ja kappaleesta tuli sen myötä Clarksonin kymmenes Yhdysvaltain singlelistan kymmenen parhaan joukkoon sijoittunut kappale. Kuudennella viikolla singleä myytiin digitaalisesti 225 000 kopiota ja nousi sen myötä Yhdysvaltain singlelistalla toiseksi ja seitsemännellä viikolla kappaleesta ladattiin 237 000 kopiota, minkä ansiosta se nousi Yhdysvaltain listaykköseksi. "Stronger (What Doesn't Kill You)" on näin ollen Clarksonin kolmas Yhdysvaltain listaykkönen "A Moment Like Thisin" and "My Life Would Suck Without Youn" jälkeen. 15. helmikuuta 2012 mennessä singleä oli myyty Yhdysvalloissa 1 243 000 kopiota.


title: Stronger (What Doesn’t Kill You)

text: Kansainvälisesti "Stronger (What Doesn't Kill You)" on menestynyt kohtalaisesti. Kanadassa kappale debytoi sijalla 64 marraskuussa 2011 ja on sijoittunut siellä parhaimmillaan sijalle neljä. Australiassa kappale on sijoittunut parhaimmillaan sijalle 18. Suomessa kappale sijoittui neljännellä listaviikollaan sijalle 10.


title: Helvi Kuoppala

text: Helvi Ester Kuoppala (5. heinäkuuta 1916 Nurmo – 6. lokakuuta 1993) oli suomalainen kirjailija.


title: Sara, tarinatyttö

text: Sara, tarinatyttö () on kanadalaisen L. M. Montgomeryn kirjoittama teos, joka julkaistiin 1911. Kirja suomennettiin ensimmäisen kerran 1994 nimellä "Sara Stanleyn tarinat" (suom. Raimo Meltti). Kirjasta ilmestyi vuonna 2010 Sisko Ylimartimon uusi käännös nimellä "Sara, tarinatyttö".


title: Sara, tarinatyttö

text: Kirjan nimihenkilö on 14-vuotias Sara Stanley, jonka perhe asuu Prinssi Edwardin saarella. Teoksen minäkertojana on Saran serkku Beverley King.


title: Bryce Salvador

text: Bryce Chad Salvador (s. 11. helmikuuta 1976 Brandon, Manitoba, Kanada) on kanadalainen jääkiekkoilija, pelipaikaltaan puolustaja. Hän pelaa nykyisin NHL-joukkue New Jersey Devilsissä.


title: Bryce Salvador

text: Salvador pelasi ennen ammattilaisuraansa viisi kautta juniorisarja WHL:n Lethbridge Hurricanesissa. Keväällä 1997, viimeisen juniorikautensa päätteeksi, hän oli voittamassa WHL:n mestaruutta. Tampa Bay Lightning varasi Salvadorin kuudennella kierroksella numerolla 138 . Hän jäi kuitenkin ilman sopimusta Lightningin kanssa. Salvador aloitti ammattilaisuransa syksyllä 1997 St. Louis Bluesin silloisessa farmijoukkueessa Worcester IceCatsissä AHL:ssä. NHL:ssä hän aloitti kaudella 2000–2001.


title: Bryce Salvador

text: Salvador edusti St. Louis Bluesia helmikuuhun 2008 asti, jolloin hänet kaupattiin New Jersey Devilsiin vaihdossa hyökkääjä Cam Jansseniin. Heinäkuun 1. päivänä 2008 hän allekirjoitti Devilsin kanssa jatkosopimuksen, joka kesti neljä vuotta ja oli arvoltaan 11,6 miljoonaa dollaria.


title: Bryce Salvador

text: Salvador valittiin New Jersey Devilsin kapteeniksi kaudelle 2012–2013. Hän on kymmenes kapteeni Devilsin seurahistoriassa ja kolmas tummaihoinen kapteeni NHL:ssä Dirk Grahamin ja Jarome Iginlan jälkeen.


title: Wando

text: Wando voi viitata:


title: Wando (laulaja)

text: Wanderley Alves dos Reis, tunnetaan paremmin nimellä Wando (2. lokakuuta 1945 – 8. helmikuuta 2012), oli brasilialainen laulaja-lauluntekijä.


title: Wando (laulaja)

text: Wanderley sai lempinimensä isoäidiltään. Hän muutti lapsena Cajurista Juiz de Foraan, jossa hän opiskeli kitaransoittoa. Noin 20 vuoden iässä hän oli mukana erilaisissa musiikkiyhtyeissä. Myöhemmin hän muutti Volta Redondaan, jossa hän työskenteli kuorma-autonkuljettajana ja markkinoijana.


title: Wando (laulaja)

text: Hän aloitti uransa laulajana vuonna 1969, mutta menestyi vasta neljä vuotta myöhemmin. Hän sävelsi kappaleita muille artisteille, kuten Jair Rodriguesille ja Roberto Carlosille.


title: Roberto Carlos (täsmennyssivu)

text: Roberto Carlos voi viitata:


title: Mark Fayne

text: Mark C. Fayne (s. 15. toukokuuta 1987 Nashua, New Hampshire, Yhdysvallat) on yhdysvaltalainen jääkiekkoilija, joka pelaa tällä hetkellä NHL-joukkue Edmonton Oilersissa. New Jersey Devils varasi hänet viidennellä kierroksella ja numerolla 155 .


title: Mark Fayne

text: Fayne pelasi Providence Collegen riveissä yliopistosarja NCAA:ssa neljän kauden ajan vuosina 2006-2010, viimeisellä kaudella hän toimi joukkueen kapteenina. Ennen tätä hänet oli varattu numerolla 222 QMJHL-joukkue Halifax Mooseheadsiin. Fayne ei kuitenkaan Mooseheadsissa pelannut. Neljän NCAA-kauden aikana hän pelasi 139 ottelua tehden niissä 16 maalia ja yhteensä 49 tehopistettä. Lisäksi hän keräsi 105 rangaistusminuuttia.


title: Mark Fayne

text: New Jersey Devils varasi Faynen viidennellä kierroksella .


title: Mark Fayne

text: Elokuussa 2010 Fayne teki tulokassopimuksen hänet varanneen Devilsin kanssa. Hän alkoi pelata ammattilaistasolla heti kaudella 2010-2011. Hän ehti pelata 16 ottelua Devilsin AHL-farmiseura Albany Devilsissä ennen kuin hänet nostettiin NHL-kokoonpanoon marraskuussa 2010. Fayne teki ensimmäisen NHL-maalinsa kymmenennessä ottelussaan iskiessään kiekon Phoenix Coyotesin maalivahti Ilya Bryzgalovin selän taakse. Tammikuussa hänet komennettiin takaisin Albanyyn, mutta vain alle viikkoa myöhemmin hänet kutsuttiin takaisin NHL:n puolelle. Fayne pelasi tulokaskaudellaan 19 AHL-ottelua sekä 57 NHL-ottelua. NHL:n puolella hän teki neljä maalia ja yhteensä 14 tehopistettä.


title: Mark Fayne

text: Seuraavalla kaudella 2011-2012 Fayne pelasi kaikissa Devilsin 82 runkosarjaottelussa. Niissä syntyi neljä maalia sekä 17 tehopistettä. Hän sai pudotuspeleissä tililleen kolme syöttöpistettä pelaamissaan 24 ottelussa, kun Devils eteni Stanley Cup -finaaleihin asti, mutta hävisi mestaruuden Los Angeles Kingsille. Kauden jälkeen Fayne teki Devilsin kanssa kahden vuoden ja keskiarvopalkaltaan 2,6 miljoonan dollarin arvoisen jatkosopimuksen.


title: Mark Fayne

text: Työsulkukaudella 2012-2013 Fayne pelasi 31 ottelua, joissa teki yhden maalin sekä viisi syöttöpistettä. Viimeisellä Devils-kaudellaan 2013-2014 Fayne teki 72 ottelussa neljä maalia ja 11 tehopistettä. Hän istui myös 30 rangaistusminuuttia.


title: Mark Fayne

text: Neljän Devilsin organisaatiossa pelatun kauden jälkeen Fayne siirtyi 1. heinäkuuta 2014 Edmonton Oilersiin, jonka kanssa teki neljän vuoden ja 14,5 miljoonan dollarin sopimuksen. Ensimmäisellä kaudellaan Edmontonissa Fayne pelasi 74 ottelua, joissa teki kaksi maalia sekä kuusi syöttöpistettä.


title: Mark Fayne

text: Fayne aloitti kauden 2015-2016 Oilersissa, mutta hänet tiputettiin 10. joulukuuta siirtolistan kautta AHL:n puolelle farmiseura Bakersfield Condorsiin. 21. joulukuuta hänet nostettiin takaisin NHL-kokoonpanoon.


title: Mark Fayne

text: Fayne on edustanut maajoukkuetta vain kerran, kun hänet valittiin NHL:n tulokaskautensa jälkeen Yhdysvaltojen joukkueeseen vuoden 2011 maailmanmestaruuskilpailuihin. Hän pelasi turnauksen aikana neljässä ottelussa ja sai niissä yhden syöttöpisteen.


title: Waverly Placen velhot (elokuva)

text: Waverly Placen velhot ("Wizards of Waverly Place: The Movie") on vuonna 2009 julkaistu televisioelokuva, joka perustuu Disney Channelin televisiosarjaan "Waverly Placen velhot".


title: Waverly Placen velhot (elokuva)

text: Russot lähtevät perhelomalle mutta Alex haluaisi jäädä kotiin Harperin luokse. Lomalla on taikuus kielletty. Alex ottaa salaa kielletyn loitsukirjan ja sauvan ja aiheuttaa sotkun joka voi muuttaa koko Russon perheen elämän. Onnistuuko Alex peruuttamaan loitsun ja pelastamaan itsensä ja veljensä?


title: Eläinten hyvinvointi

text: Eläinten hyvinvointi on käsite, jolla tarkoitetaan eläimen kokemusta sen psyykkisestä ja fyysisestä olotilasta mutta käytännössä usein pikemminkin ihmisen näkemystä tästä. Käsitettä käytetään lähinnä kesytetyistä tai vangittuina pidetyistä eläimistä, varsinkin tuotantoeläimistä.


title: Eläinten hyvinvointi

text: Eläimen hyvinvointiin vaikuttavat sen mahdollisuudet sopeutua ympäristön tapahtumiin ja olosuhteisiin. Jos sopeutuminen ei onnistu, tai aiheuttaa eläimelle jatkuvaa tai voimakasta stressiä, rasitusta tai patologisia muutoksia, eläimen hyvinvointi heikkenee. Eläinten hyvinvointiin voidaan vaikuttaa pito-olosuhteilla, hoidolla ja eläinjalostuksella.


title: Eläinten hyvinvointi

text: Eläinten hyvinvointia tutkii mm. Helsingin yliopiston Eläinten hyvinvoinnin tutkimuskeskus. Eläinten hyvinvoinnin valvontaa ohjataan eläinsuojelulailla maa- ja metsätalousministeriön alaisuudessa. Elintarviketurvallisuusvirasto Evira on keskeinen valvontaviranomainen. Eläinten hyvinvoinnin edistämistyötä tekee Eläinten hyvinvointikeskus (EHK), joka on Helsingin yliopiston, Eviran ja maa- ja metsätalousministeriön yhteinen kansallinen eläinten hyvinvoinnin asiantuntijaverkosto. MMM perusti 2009 Tuotantoeläinten hyvinvoinnin neuvottelukunnan (ensimmäinen puheenjohtaja prof. Hannu Saloniemi) ja 2011 Seura- ja harraste-eläinten hyvinvoinnin neuvottelukunnan (ensimmäinen puheenjohtaja OTK Risto Rydman). Neuvottelukunnan jäseninä on eläinten omistajia, tutkijoita, eläinsuojelujärjestöjä, kotieläintuottajien ja eläinharrastusjärjestöjen edustajia, kuluttajia ja viranomaisia.


title: Eläinten hyvinvointi

text: Suurin osa suomalaisista sanoo maksavansa enemmän lihasta, jos se lisäisi eläinten hyvinvointia, vaikka vain pieni osa harkitsee lihansyönnin vähentämistä.


title: Eläinten hyvinvoinnin tutkimuskeskus

text: Eläinten hyvinvoinnin tutkimuskeskus on Helsingin yliopiston eri tiedekuntien kotieläinten hyvinvointitutkijoiden muodostama monitieteellinen asiantuntijayhteisö. Keskus tutkii kotieläinten käyttäytymistä ja hyvinvointia, mm. eläinten käyttäytymishäiriöitä, pitotapojen ja käsittelyn hyvinvointivaikutuksia sekä eläinten kokemaan kipua. Keskus on vuodesta 2008 lähtien järjestänyt yleisölle tarkoitetun Eläinten hyvinvointifoorumin. Keskuksen johtaja on eläinten hyvinvointitieteen professori Anna Valros.


title: Kultajousi

text:
Kultajousi on kello- ja korualan vähittäiskauppaketju.
Konserniin kuuluu lähes 250 kello- ja kulta- ja korualan vähittäismyymälää, jotka palvelevat noin 100 paikkakunnalla Suomessa ja Ruotsissa.


title: Kultajousi

text: Konserniin kuuluvat Westerback- ja Kultajousi-myymälät Suomessa, sekä Guldfynd, Hallbergs Guld ja Albrekts Guld-myymälät Ruotsissa. Yhtiön vakavaraisuuden osoituksena se on palkittu Suomen Vahvimmat- ja Menestyjä-sertifikaatein 2013.


title: Kultajousi

text: Pääomasijoitusyhtiö Capman hankki Kultajousen omistukseensa 2001 ja myi sen vuonna 2006 ruotsalaiselle Iduna Groupille.


title: Alcoholator

text:
Alcoholator on kanadalainen thrash metal-yhtye. Se on julkaissut yhden studioalbumin.
Alcoholatorin viralliset kotisivut (Internet Archivessa)


title: Anton Forsberg

text: Anton Forsberg (s. 27. marraskuuta 1992 Härnösand, Ruotsi) on ruotsalainen jääkiekkomaalivahti, joka pelaa NHL-seura Chicago Blackhawksin organisaatiossa. Forsberg on perhostyylin maalivahti, jonka vahvuuksiin kuuluu koko, pelinlukutaidot ja kaksinkamppailut. Hänellä on kuitenkin kokonaisvaltaisesti kehitettävää tekniikassaan ja Forsbergin tulisi käyttää peittävyyttään paremmin hyväksi.


title: Anton Forsberg

text: Forsbergin kasvattajaseura on AIK Härnösand, jossa hän teki debyyttinsä miesten peleissä jo 15-vuotiaana Ruotsin I-divisioonassa kaudella 2007–2008. Kaudeksi 2008–2009 Forsberg siirtyi MODO Hockeyn J18-junioreihin. Heinäkuussa 2010 hän teki kolmivuotisen sopimuksen MODO:n Elitserien-joukkueen kanssa. Forsberg pelasi kauden 2010–2011 lähes kokonaan MODOn J20-joukkueessa, mutta hän kävi kauden aikana myös yhden ottelun mittaisella lainalla kasvattajaseurassaan AIK Härnösandissa I-divisioonaottelussa marraskuussa 2010.


title: Anton Forsberg

text: Columbus Blue Jackets varasi Forsbergin seitsemännellä kierroksella 188. pelaajana . Kaudella 2011–2012 hän nousi MODO:n Elitserien-joukkueen kakkosmaalivahdiksi Mikael Tellqvistille. Forsberg pelasi debyyttikaudellaan 14 Elitserien-ottelua. Kaudeksi 2012–2013 hänet lainattiin HockeyAllsvenskan-joukkue Södertälje SK:hon. Joukkue eteni Kvalserieniin saakka, mutta jäi kuitenkin ilman sarjanousua. Toukokuussa 2013 Forsberg teki kolmivuotisen tulokassopimuksen Blue Jacketsin kanssa, mutta hän pelasi kauden 2013–2014 vielä lainalla MODO:ssa, jossa Forsberg pelasi Linus Ullmarkin pääasiallisena kakkosmaalivahtina 22 ottelua. SHL-kauden jälkeen, maaliskuussa 2014 hän siirtyi loppukevääksi AHL-joukkue Springfield Falconsin vahvuuteen. Forsberg pelasi siellä neljä runkosarja- ja kaksi playoff-ottelua.


title: Anton Forsberg

text: Kaudella 2014–2015 Forsberg kantoi suurimman osan Springfield Falconsin torjuntavastuusta ja pelasi 30 runkosarjaottelua. Hän pelasi kauden aikana myös ssa. Forsberg pelasi kauden aikana viisi NHL-ottelua Blue Jacketsissa. Hän teki NHL-debyyttinsä 1. marraskuuta 2014 vieraissa New Jersey Devilsia vastaan. Forsberg torjui Blue Jacketsin 3–2-tappioon päättyneessä ottelussa 26 kertaa.


title: Anton Forsberg

text: Forsberg pelasi alle 20-vuotiaiden MM-kilpailuissa vuonna 2012, jolloin hän voitti maailmanmestaruuden. Forsberg toimi turnauksessa Ruotsin kakkosmaalivahtina Johan Gustafssonille ja pelasi kahdessa ottelussa. Yhteensä hän on pelannut viisi nuorten maaottelua.


title: Anton Forsberg

text: Forsberg on pelannut myös Ruotsin A-maajoukkueessa kaksi ottelua.


title: Moritz Moszkowski

text: Moritz (Maurycy) Moszkowski (23. elokuuta 1854 Breslau, Puolan kuningaskunta – 4. maaliskuuta 1925 Pariisi, Ranska) oli puolalaistaustainen saksalainen säveltäjä ja pianisti. Hän kuuluu niin kutsutun salonkimusiikin tunnetuimpiin edustajiin.


title: Moritz Moszkowski

text: Moritz Moszkowski syntyi vauraaseen juutalaiseen perheeseen ja sai monipuolisen musiikkikoulutuksen Breslaussa (nyk. Wrocław), Dresdenissä ja Berliinissä. Opintovuosiensa jälkeen hän työskenteli jonkin aikaa musiikinopettajana Berliinissä Theodor Kullakin Neue Akademie der Tonkunstissa, jossa hän oli opiskellutkin. Hän alkoi sitten tehdä kiertueita ympäri Eurooppaa pianotaiturina ja kapellimestarina. Hän sai mainetta myös opettajana, ja hänen oppilaisiinsa kuuluivat muiden muassa pianisti Józef Hofmann, säveltäjä Joaquín Turina ja kapellimestari Thomas Beecham. Hän esitti nelikätisiä pianoteoksia yhdessä Franz Lisztin kanssa.


title: Moritz Moszkowski

text: Vuonna 1897 Moszkowski asettui Pariisiin ja toimi siellä opettajana. Hän sijoitti tekijänoikeustulonsa saksalaisiin ja puolalaisiin arvopapereihin, mutta ensimmäisen maailmansodan puhjettua ne menettivät arvonsa. Sodan jälkeen Moszkowski oli sairas ja velkaantunut, mutta hyväntekeväisyyskonserteilla helpotettiin hänen rahatilannettaan.


title: Moritz Moszkowski

text: Moszkowski oli kahdesti naimisissa, ja hänellä oli kaksi lasta. Hänen toinen vaimonsa oli Cécile Chaminaden sisar.


title: Moritz Moszkowski

text: Moszkowskin sävellystuotantoon kuuluu ooppera "Boabdil", baletti "Laurin", E-duuri-pianokonsertto, orkesteriteoksia sekä yli kaksisataa pienimuotoista pianosävellystä, monet hyvinkin taiturillisia, kuten "Kipunoita" ("Étincelles") op. 36 nro 6, jota Vladimir Horowitz usein esitti.


title: Pirkkoliisa Ahponen

text: Pirkkoliisa Ahponen (s. 1943, Vesanto) on Itä-Suomen yliopiston yhteiskuntapolitiikkan emeritusprofessori ja Jyväskylän yliopiston dosentti. Hän suoritti yhteiskuntatieteiden kandidaatin tutkinnon Jyväskylän yliopistossa 1978, filosofian lisensiaatin tutkinnon Joensuun korkeakoulussa 1983 ja yhteiskuntatieteiden tohtorin tutkinnon Joensuun yliopistossa 1991.


title: Pirkkoliisa Ahponen

text: Pirkkoliisa Ahponen toimi vuodesta 1977 tutkimussihteerin ja tutkijan tehtävissä Suomen Akatemian rahoittamassa ja J. P. Roosin johtamassa elämäntapatutkimuksessa. Yhteiskuntapolitiikan lehtorin ja apulaisprofessorin virkojen hoitamisen jälkeen hänet nimitettiin Joensuun yliopiston yhteiskuntapolitiikan professoriksi 1993, missä tehtävässä hän toimi vuoteen 2011.


title: Pirkkoliisa Ahponen

text: Ahposen väitöskirja ja sen jälkeinen tuotanto suuntautui erityisesti kulttuuripolitiikkaan postmodernissa yhteiskunnassa.


title: Pirkkoliisa Ahponen

text: Ahponen toimi Janus-aikakauskirjan päätoimittajana 2002-2004. Hän osallistui aktiivisesti International Sociological Associationin (ISA) toimintaan, jossa hän toimi vieraantumisteorian ja -tutkimuksen tutkimuskomitean sihteerinä 1998-2002 ja hallituksen jäsenä.


title: Béla Pintér

text: Béla Pintér (s. 1970, Budapest ) on unkarilainen teatteriohjaaja, joka on perustanut 1998 nimeään kantavan teatteriseurueen Béla Pintér Company. Pintér aloitti uransa tanssijana ja näyttelijänä.


title: Béla Pintér

text: Ryhmä kommentoi esityksissään yhteiskuntaa satiirisesti. Se kiertää jatkuvasti maailmaa, mutta on suosittu myös kotimaassaan. Unkarin poliittisen tilanteen muututtua ryhmältä on leikattu tuesta puolet pois.


title: Béla Pintér

text: Ryhmä on vieraillut Suomessa neljä kertaa, viimeksi helmikuussa 2012.


title: KIBS-yritys

text: KIBS-yrityksillä tarkoitetaan osaamisintensiivisiä liike-elämän palveluita. KIBS-lyhenne tulee englannin kielen sanoista "Knowledge Intensive Business Services".


title: Michel Teló

text:
Michel Teló (s. 21. tammikuuta 1981 Medianeira, Paraná, Brasilia) on brasilialainen laulaja ja säveltäjä. Hänen tunnetuin kappaleensa ”Ai Se Eu Te Pego!” oli listaykkösenä monessa Euroopan maassa.
__notoc__


title: Morning Glory Pool

text: Morning Glory Pool on kuuma lähde ja geysir Yellowstonen kansallispuistossa, Wyomingin osavaltiossa. Se on värikas lähde, joka on yksi puiston suosituimmista nähtävyyksistä.


title: Morning Glory Pool

text: Morning Glory Pool sai nimensä 1880-luvulla kiertokasvien heimon kasveilta. Monia niistä kutsutaan englanniksi nimellä "morning glory", ja lähde muistutti kasveja. Lammen halkaisija on noin 4 metriä, ja veden lämpötila 69,8 °C. Morning Glory Pool on myös geysir, mutta sen ei tiedetä purkautuneen luonnollisesti kuin 1944. Siitä on kuitenkin valumakanavat Fireholejokeen.


title: Morning Glory Pool

text: Morning Glory Pool oli alkujaan vaalean sininen, mutta se on menettänyt osan väristään. Syynä tähän on turistien heittämät kolikot ja roskat, jotka ovat tukkineet osittain suonet, joista lämmin vesi on päässyt altaaseen. Aiemmin veden lämpötila oli niin korkea, ettei syanobakteerit pystyneet elämään siellä. Veden lämpötila on kuitenkin laskenut vesisuonien tukkeuduttua. Vuonna 1950 Morning Glory Pool pakotettiin purkautumaan geysirinä. Se syöksi veden lisäksi ulos muun muassa lähes 100 dollarin arvosta kolikoita, pulloja, nenäliinoja, sukkia, paitoja ja alusvaatteita. Sitä on yritetty saada purkautumaan useasti tuon jälkeen, mutta siinä ei ole kuitenkaan onnistuttu. Allasta siivotaan kuitenkin koko ajan, ja esimerkiksi vuoden 2004 aikana sieltä kerättiin 2 785 kolikkoa.


title: Széchenyin kylpylä

text: Széchenyin kylpylä on Budapestin suurin terveys- ja lämminvesikylpylä. Se sijaitsee Pestissä Kaupunginpuistossa. Kylpylässä on sekä sisä- että ulkoaltaita, ja sen uusbarokkinen rakennus on vuodelta 1913. Kylpylä on tunnettu shakinpelaajista ja ulkoaltaistaan, jotka ovat avoinna myös talvisin. Suurimmassa ulkoaltaassa vesi on 27- ja lämminvesialtaassa 38-asteista. Kylpylässä käy arviolta kaksi miljoonaa ihmistä vuodessa.


title: Széchenyin kylpylä

text: Széchenyin kylpylä saa vetensä kuumista lähteistä, jotka löydettiin vuonna 1879. Paikalle perustettiin ensimmäinen, väliaikainen kylpylä vuonna 1881, ja sitä kutsuttiin aluksi arteesiseksi kylpyläksi. Vuonna 1913 kylpylälle avattiin pysyvät tilat, joissa se toimii nykyäänkin. Kylpylää laajennettiin vuosina 1927 ja 1966, ja vuonna 1999 uima-altaat uusittiin kokonaan. Vanhemman osan (1909–1913) ovat suunnitelleet Győző Czigler ja Ede Dvorzsák ja uudemman osan (1927) Imre Francsek.


title: Yasuhiro Ishimoto

text: Yasuhiro Ishimoto, 石元 泰博 (14. kesäkuuta 1921 San Francisco, Kalifornia Yhdysvallat – 6. helmikuuta 2012) oli merkittävä amerikanjapanilainen valokuvaaja.


title: Yasuhiro Ishimoto

text: Ishimoto syntyi Yhdysvalloissa, missä hänen vanhempansa olivat maanviljelijöinä. Perhe muutti 1924 takaisin Japaniin vanhaan kotikaupunkiinsa nykyisen Tosan alueelle Kōchin prefektuuriin. Valmistuttuaan Kōchin maatalousoppilaitoksesta Ishimoto palasi Yhdysvaltoihin 1939 opiskelemaan arkkitehtuuria Northwestern Universityyn Chicagoon kahdeksi vuodeksi. Vaikka hän ei valmistunut, arkkitehtuurista tuli merkittävä osa hänen valokuvaustaan.


title: Yasuhiro Ishimoto

text: Ishimoto joutui vuosiksi 1942–1944 internoiduksi muiden amerikanjapanilaisten kanssa internointileirille, ja siellä ollessaan hän aloitti valokuvauksen opinnot.


title: Yasuhiro Ishimoto

text: Palattuaan Chicagoon 1946 Ishimoto liittyi harrastajaelo- ja valokuvaajien kerhoon "Photo Dearborn". Hän kirjoittautui Chicagon taideteollisuusoppilaitoksen valokuvauksen osastolle 1948, opiskeli Harry Callahanin ja Aaron Siskindin oppilaana ja valmistui 1952. Noina aikoina hän sai useita valokuvausalan palkintoja, muun muassa Moholy-Nagyn-palkinnon, jonka hän sai kahdesti.


title: Yasuhiro Ishimoto

text: Ishimoto palasi Japaniin 1953 ja New Yorkin Museum of Modern Artin toimeksiannosta hän samana vuonna valokuvasi musta-valkofilmille Kiotossa keisarillisen Katsura-huvilan (Katsura rikyū). Näitä kuvia julkaistiin myöhemmin vuonna 1960 kirjana "Katsura: Tradition and Creation in Japanese Architecture". Kirjan tekstin kirjoittajat ovat Walter Gropius ja Kenzō Tange.


title: Yasuhiro Ishimoto

text: Edward Steichen valitsi Ishimoton kuvia "Family of Man" -näyttelyyn sekä Museum of Modern Artin luetteloon 1955, ja Steichen valitsi hänen kuviaan myös kolmen valokuvaajan näyttelyyn 1961.


title: Yasuhiro Ishimoto

text: Vuosina 1958–1961, Ishimoto asui ja työskenteli Chicagossa Minoltan stipendiaattina. Hänen tuon ajan kuviaan, lähinnä katunäkymiä, ilmestyi vuonna 1969 kirjana "Chicago, Chicago". Hän palasi jälleen Japaniin 1961, jossa sai maan kansalaisuuden 1969. 1960-luvulla hän opetti valokuvausta japanilaisissa oppilaitoksissa Kuwasawan muotoilukoulussa, Tokion valokuvauskoulussa ja 1966–1971 Tokio-Zokein yliopistossa.


title: Yasuhiro Ishimoto

text: Ishimoto matkusteli eri puolilla maailmaa kuvaamassa. Kiotolaisesta temppelistä Tō-ji ottamistaan kuvista Ishimoto kokosi 1977 näyttelyn "Den Shingonin Ryōkai Mandala" (The Mandalas of the Two Worlds). Hänen kuviaan ilmestyi myöhemmin samannimisessä julkaisussa.


title: Yasuhiro Ishimoto

text: Vuosina 1973–1993 Ishimoto teki muutamia abstrakteja kuvia, jotka julkaistiin japanilaisen Approach-lehden kansina. Vuonna 1980 hän kuvasi MoMA:ssa Monet'n "Lumpeita".


title: Yasuhiro Ishimoto

text: Ishimoto palasi Katsuraan 1982 kuvaamaan sarjan, josta osa oli värillisiä. Hän kuvasi useita samoja näkymiä kuin vuonna 1953 samassa paikassa. Kuvia julkaistiin teoksessa "Katsura Villa: Space and Form".


title: Yasuhiro Ishimoto

text: Tuoreemmissa kuvissaan hän on kuvannut elämän tilapäisyyttä pilvissä, jalanjälkinä sulavassa lumessa ja putoavina lehtinä. Sama teema ilmenee myös hänen kuvissaan Isen temppelistä, jota hän sai kuvata 1993. Tämä vanha shinto-temppeli puretaan ja rakennetaan uudelleen 20 vuoden välein.


title: Yasuhiro Ishimoto

text: Ishimoto on ollut mukana monissa näyttelyissa, muun muassa MoMA:n "New Japanese Photography" 1974, yksityisnäyttelyissä 1960 ja 1999 Art Institute of Chicagossa, retrospektiivissa 1989–1990 Seibun taidemuseossa Tokiossa ja näyttelyssä Tokion nykytaiteen museossa 1996.


title: Yasuhiro Ishimoto

text: Ishimoto on saanut lukemattomia palkintoja, ja Japanin valtion on myöntänyt hänelle kunnianosoituksen, johon liittyi elinikäinen stipendi. Vuonna 2004 Ishimoto lahjoitti seitsemäntuhatta kuvaa käsittävän arkistonsa Kochin taidemuseolle.


title: Yasuhiro Ishimoto

text: Ishimoto kuoli 90-vuotiaana jouduttuaan sairaalaan kuukautta aiemmin halvauksen vuoksi.


title: Yellowstonejärvi

text: Yellowstonejärvi on Yellowstonen kansallispuiston suurin ja maailman suurimpia vuoristojärviä. Se on 352 neliökilometrin laajuinen ja muodostunut Yellowstonen kalderan painanteeseen. Sen pohjassa on monia vulkaanisia muodostelmia, kuten geysireitä. Järvi on kylmä, ja se on jäässä joulukuulta toukokuulle. Järven vesissä elää suuri punakurkkulohipopulaatio, jota uhkaa kuitenkin harmaanieriän leviäminen alueelle.


title: Yellowstonejärvi

text:
Yellowstonejärvi on noin 30 kilometriä pitkä ja 20 kilometriä leveä, ja sillä on noin 177 kilometriä rantaviivaa. Sen pinta-ala on 352 neliökilometriä, ja se on maailman toiseksi suurin järvi, joka sijaitsee yli 7 000 jalassa (noin 2 134 metriä).
Yellowstonejärvi muodostui vajoamaan, joka syntyi Yellowstonen kalderan romahduksesta ja jota sen jälkeen ovat muovanneet mannerjäätiköiden aiheuttama eroosio. Se on historiansa aikana laskenut Tyyneenmereen, Pohjoiseen jäämereen ja Meksikonlahden kautta Atlantiin, johon se laskee nykyään Yellowstonejoen mukana. Järvessä on sattunut geologisia muutoksia aivan viime aikoinakin, sillä Yellowstonen kaldera kohosi noin metrin 1923–1984 ja sen jälkeen alkoi tippua. Tämä on aiheuttanut pohjoisrannan nousemisen ja tulvimisen järven etelärannalla. Järven pohjassa on samoja vulkaanisia muodostelmia kuin muuallakin puiston alueella. Vedenalaiset kamerat ovat löytäneet pohjasta muun muassa geysireitä, kuumia lähteitä ja kraattereita.


title: Yellowstonejärvi

text: Yellowstonejärvi on hyvin kylmä järvi. Se jäätyy joulukuussa ja vapautuu jääpeitteestä vasta toukokuun lopulla. Pohjan lämpötila pysyy ympäri vuoden noin neljässä asteessa. Järven lämpimimmät kohdat ovat Mary Bay -lahdella ja Stevensoninsaaren länsipuolella merenpohjan kanjonissa. Niitä lämmittävät useat kuumat lähteet. Kesällä pintaveden lämpötila on noin 4–10 astetta. Järvellä esiintyy myös paljon myrskyjä, ja lähes päivittäin syntyy 1,2–1,5 metriä korkeita aallokoita. Yleensä tuuli puhaltaa lounaasta.


title: Yellowstonejärvi

text: Punakurkkulohen alalaji "Oncorhynchus clarkii bouvieri" elää vain pienellä alueella, ja Yellowstonejärvessä on alalajin suurin luonnollinen populaatio. Järvessä asui alkujaan punakurkkulohen lisäksi vain särkiin kuuluva "Rhinichthys cataractae". Niiden lisäksi järveen on levinnyt imukarppi, särkiin kuuluvat "Couesius plumbeus" ja "Richardsonius balteatus" sekä harmaanieriä. Näistä osa kuuluu puistoalueen alkuperäiseen lajistoon.


title: Yellowstonejärvi

text: Harmaanieriän leviäminen uhkaa punakurkkulohikantaa. Harmaanieriä on huomattavasti punakurkkulohta suurempi petokala, ja järvessä aikuisen yksilön ruokavalio koostuu pääasiassa punakurkkulohista. Lohikanta voi romahtaa seuraavien 100 vuoden aikana 70 prosentilla.


title: Yellowstonejärvi

text: Järven rantamilla elelee monia lintuja, muun muassa sääksiä, valkopäämerikotkia, amerikanpelikaaneja ja amerikanmerimetsoja. Rannoilla vaeltelee myös esimerkiksi hirviä ja harmaakarhuja.


title: Ferrari F2012

text: Ferrari F2012 on italialaisen Formula 1 -talli Scuderia Ferrarin käyttämä auto kaudella 2012. Auton suunnittelusta ovat vastanneet Pat Fry ja Nicholas Tombazis. Autoa kuljettavat entinen F1-maailmanmestari Fernando Alonso ja Felipe Massa. Auto julkistettiin 3. helmikuuta Maranellossa, Ferrarin tehtailla. Autoa käytettiin ensimmäisen kerran Jerezin talvitesteissä helmikuussa.


title: Keijo Louna

text: Keijo Helmer Louna (s. 1931 Rauma, Suomi) on suomalainen harmonikkataiteilija ja -pedagogi. Hän voitti harmonikansoiton Suomen mestaruuden vuonna 1955.


title: Keijo Louna

text: Louna syntyi Raumalla. Hänen isänsä oli merimies, joka osti pojalleen ensimmäisen näppäinhanurin Turusta vuonna 1946. Ensimmäisenä opettajana oli Olavi Ruottu, jota nuori Louna itse pyysi opettajakseen. Ruottun muutettua Turkuun, Louna alkoi käydä siellä saakka soittotunneilla.


title: Keijo Louna

text: Lounan ensimmäinen ammattimaisempi soittokiinnitys oli Sirkus Sariolan kesäkiertueelle vuonna 1949, orkesterin vakiojäsenen, Aimo Känkäsen, estyttyä. Myöhemmin Louna säesti useiden näyttelijöiden ja muidenkin aikansa kuuluisuuksien kesäkiertueita, säestäen monentyyppistä musiikkia. Kiertueille osallistuivat myös muun muassa Reino Hirviseppä ja Ester Toivonen. Ajalle tyypillisiä tilaisuuksia olivat usein ohjelmalliset iltamat, joiden lopuksi esitettiin tanssimusiikkia.


title: Keijo Louna

text: Lounan voitettua harmonikansoiton Suomen mestaruuden vuonna 1955, tuolloin jo Yhdysvalloissa asunut Onni Laihanen houkutteli Lounaa puolen vuoden kiertueelle Pohjois-Amerikkaan. Laihanen ehti kuitenkin kuolla vuoden 1956 alussa ja kiertue peruuntui. Louna otti vastaan kuitenkin laivayhtiön tarjouksen osallistua matkalle "soittavana puolimatruusina" rahtilaivalla Bostoniin. Oleskeltuaan jonkin aikaa New Yorkissa ja tehtyään satunnaisia esiintymisiä, Louna palasi pian takaisin Suomeen.


title: Keijo Louna

text: Louna aloitti harmonikansoiton opetuksen vuonna 1952 Turun Urheiluliiton kerhotiloissa. Aluksi oppilaita oli noin kymmenen. Hän johti harmonikkakursseja myös Salossa ja Loimaalla. Kansalaisopistojärjestelmän yleistyttyä Louna alkoi vetää harmonikkakursseja useassa opistossa, minkä lisäksi hän toimi myös yksityisopettajana. Louna lopetti opetustyön keväällä 2010 lähes 60 vuoden opetusrupeaman päätteeksi. Lounan mukaan eräs hänen lahjakkaimmista oppilaistaan on ollut Marko Valtonen, joka jatkoikin opintojaan konservatoriossa.


title: Keijo Louna

text: Harmonikansoiton opetuksen ja harmonikkamyynnin ohella Louna on työskennellyt myös alusvaatekutomon myyntiedustajana, tiekarhun kuljettajana ja kunnossapitovastaavana sekä automyyjänä. Viimeksimainitun ammatin pariin Lounan johti autourheiluharrastus. Hän asuu Liedossa.


title: Ishtar (elokuva)

text:
Ishtar on vuonna 1987 valmistunut yhdysvaltalainen komediaelokuva, jonka pääosissa ovat Warren Beatty ja Dustin Hoffman. Elokuvan ohjasi Elaine May. Elokuva maksoi 55 miljoonaa Yhdysvaltain dollaria, mutta tuotti lipputuloina vain 14 miljoonaa dollaria.
Amerikkalainen viihdyttäjäkaksikko sekoilee kuvitteellisessa pohjoisafrikkalaisessa Ishtarin kaupungissa.


title: Ishtar (elokuva)

text: "Ishtar" on tunnettu yhtenä elokuvahistorian suurimmista ja kuuluisimmista epäonnistumisista. "Helsingin Sanomien" Helena Ylänen sanoo sen muistuttavan tyyliltään 1940-luvun merimiesfarsseja, paitsi etteivät Hoffman ja Beatty ole merimiehiä ”eivätkä järin iloisiakaan”. Hänestä Vittorio Storaron kuvaus on rumaa, sävellykset kamalia eikä asiaa paranna Hoffmanin ja Beattyn surkea laulutaito. Hänestä pääpari ei näyttele huonoja esiintyjiä vaan todella "ovat" sellaisia. "Video-oppaassa" vuodelta 1995 Bello Romano antoi elokuvan Suomessa julkaistulle VHS-kasettiversiolle tähtien sijasta pommin, mikä teoksen mukaan vastaa sanallista arviota ”täysin epäonnistunut tekele”.


title: Ishtar (elokuva)

text: "Ishtarista" tuli eräänlainen kulttielokuva juuri huonoutensa takia. "Far Side" -pilapiirtäjä Gary Larson teki pilakuvan "Videovuokraamo helvetissä", jossa vuokraamon hyllyt ovat täynnä pelkkiä "Ishtar"-videokasetteja.


title: Moritz Porges

text: Moritz Porges (23. maaliskuuta 1857 – 27. marraskuuta 1909) oli juutalaista syntyperää oleva tšekkiläinen shakinpelaaja.


title: Moritz Porges

text: Porges pelasi ensimmäisen turnauksensa 1882 Wienissä, jossa hän jakoi sijoja 4–7 Porgesin huomattavin saavutus oli toinen sija, jonka hän jakoi Gyula Makovetzin kanssa, vuonna 1892 Dresdenissä pidetyssä seitsemännessä Saksan shakkiliiton (Deutshes Schahchbund, DSB) kongressiturnauksessa. Kisan voitti Siegbert Tarrasch.


title: Moritz Porges

text: Vuonna 1896 Porges osallistui vahvaan mestariturnaukseen Nürnbergissä ja sijoittui sijoille 16–17. Hänen paras suorituksensa kisassa oli tasapeli suurmestari Siegbert Tarraschin kanssa. Kilpailuun ottivat osaa myös tuolloinen hallitseva maailmanmestari Emanuel Lasker, joka voitti kilpailun ja hänen edeltäjänsä Wilhelm Steinitz, joka oli kuudes. Vuonna 1902 Porges sijoittui kolmanneksi Karlsbadissa pelatussa pienessä turnauksessa.


title: Moritz Porges

text: Porges kuoli 27. marraskuuta 1909. Hänet haudattiin Prahan uudelle juutalaiselle hautausmaalle.


title: Pekka Hiltunen

text: Pekka Hiltunen (s. 1966 Oulu) on suomalainen toimittaja ja kirjailija. Hän on työskennellyt Mondon toimituspäällikkönä huhtikuusta 2012. Aiemmin hän on työskennellyt toimittajana Helsingin Sanomissa ja sen Kuukausiliitteessä sekä esimiehenä Me Naisissa ja Kodin Kuvalehdessä sekä Imagen toimituspäällikkönä. Hän sai Aikakauslehtikilpailussa vuoden 2010 kirjoittavan toimittajan palkinnon lehtiartikkeleistaan, joita kuvailtiin syvällisiksi ja yhteiskunnallista keskustelua synnyttäviksi.


title: Pekka Hiltunen

text: Hiltunen on koulutukseltaan yhteiskuntatieteiden maisteri tiedotusopista Tampereen yliopistosta. Kirjailijanuransa hän aloitti kahdella jännitysromaanilla. Vuonna 2012 hänen esikoisteoksensa "Vilpittömästi sinun" (2011) sai Vuoden johtolanka -palkinnon ja Kaarlen palkinnon sekä kirjakauppiaiden raadin myöntämän Laila Hirvisaaren rahaston apurahan. Palkintoperustelujen mukaan romaani on ”taitavasti rytmitetty, intensiivinen ja jännittävä psykotrilleri” ja ”aloittaa uuden kauden suomalaisessa rikos- ja dekkarikirjallisuudessa”. Teos oli myös ehdolla pohjoismaisen Lasiavain-dekkaripalkinnon, kansainvälisen Impac Dublin -kirjallisuuspalkinnon sekä Helsingin Sanomien esikoiskirjapalkinnon saajaksi. Kirja on ilmestynyt käännöksenä Ranskassa, Puolassa, Tšekissä, Islannissa, Saksassa ja Britanniassa, ja sen käännösoikeudet on myyty myös Turkkiin.


title: Pekka Hiltunen

text: Hiltusen toinen teos "Sysipimeä" ilmestyi syksyllä 2012. Se on ilmestynyt käännöksenä Britanniassa, Saksassa ja Tšekissä, ja sen käännösoikeudet on myyty myös Ranskaan. Useita kiittäviä arvioita saanut teos valittiin myös Helsingin Sanomien Vuoden kirjat 2012 -listalle. "Sysipimeä" on toinen romaani Studio-trillerisarjassa, joka kertoo Lontoossa elävien suomalaisnaisten salaperäisistä operaatioista rikosten ja yhteiskunnallisten ongelmien parissa.


title: Pekka Hiltunen

text: Elokuussa 2013 julkaistiin Hiltusen kolmas romaani "ISO", joka on hänen ensimmäinen kirjansa muulla kuin jännityksen saralla. Kustantaja luonnehtii teosta ”polttavan ajankohtaiseksi” proosaksi sekä romaaniksi lihavuudesta, häpeästä ja terveystiedosta. Tarinan lihava päähenkilö kamppailee kohtaamiaan ennakkoluuloja vastaan ”arjen rohkeudella, joskus huumorillakin”.


title: Pekka Hiltunen

text: Hiltusen neljäs teos, Studio-trillerisarjan kolmas kirja "Varo minua", ilmestyi elokuussa 2015.


title: Pekka Hiltunen

text: Viides romaani "Onni" ilmestyi loppukesällä 2016. Se on aikalaisromaani median ja toimittajantyön muutoksista sekä homojen oikeuksien edistymisestä Suomessa.


title: The Family of Man

text: The Family of Man oli valokuvanäyttely, jonka kuraattorina toimi Edward Steichen. Näyttely oli ensi kerran esillä 1955 New Yorkissa Museum of Modern Art -taidemuseossa (MoMA).


title: The Family of Man

text: Steichenin mukaan näyttely oli hänen "uransa huipentuma". Näyttelyssä oli 508 kuvaa 273 valokuvaajalta 68 maasta, ja ne oli valittu lähes kahden miljoonan kuvan joukosta, joiden ottajat olivat sekä tunnettuja että tuntemattomia valokuvaajia. Kuvat kertovat ihmiselämästä, syntymästä, rakkaudesta ja ilosta, mutta niissä kuvataan myös sotaa, puutetta, sairautta ja kuolemaa. Steichen halusi tuoda visuaalisesti esiin ihmisen elämän universaaliuden ja valokuvan sen dokumentoijana.


title: The Family of Man

text: Näyttelystä valmistui saman niminen kirja, jossa on Steichenin langon Carl Sandburgin esipuhe. Kirja ilmestyi 1950-luvulla monessa formaatissa, joista ensimmäinen oli alkujaan lehtikustantajan julkaisema taskukirja, jota myytiin lehtikioskeissa ja lentokentillä. Myöhemmin julkaisijana on ollut MoMA. Siitä otettiin 30-vuotisjuhlanvuoden kunniaksi uusi suurikokoinen painos, johon kuvat tehtiin alkuperäiskuvista.


title: The Family of Man

text: Näyttely kiersi myöhemmin eri kokoonpainoissa 38 maassa. Ainoa säilynyt kokoonpano on Steichenin synnyinmaassa Luxemburgissa, ja se on pysyvästi esillä Clervaux'ssa. Kuvakokoelma liitettiin vuonna 2003 historiallisen merkityksensä vuoksi Unescon Memory of the World -luetteloon.


title: Sulkakoipikorento

text: Sulkakoipikorento ("Platycnemis pennipes") on sulkakoipikorentoihin kuuluva, hento sudenkorentolaji.


title: Sulkakoipikorento

text: Hoikkaruumiinen korento, jota erehtyy helposti pitämään jonakin tytönkorentona. Koiras on vaihtelevan sinisensävyinen ja siinä on mustia kirjailuja. Naaraan pohjaväri on kellanruskea. Nuoret korennot ovat lähes valkoisia, kunnes niiden väri on kehittynyt. Keskiruumiin selkä on musta ja kummallakin puolella on kaksi vaaleaa pitkittäisjuovaa, joista toinen jakaa korennon "hartialla" olevan mustan alueen hieman Y-kirjainta muistuttavaan muotoon. Pää on varsin leveä, ja verkkosilmien välissä on kaksi vaaleaa poikkiviivaa. Koiraan takaruumis on sekä päältä että alta musta, mutta kärkiosassa selkäpuolella on vaalea pitkittäisviiru. Naaraan takaruumis on vaaleanruskea, ja siinä on vain hieman mustaa pitkittäisraitaa. Keskimmäisen ja takimmaisen raajaparin sääri on litteä ja hieman leventynyt, mikä on koko heimolle tunnusomainen piirre. Vaaleissa raajoissa on musta pitkittäisjuova ja suuria sukasia.


title: Sulkakoipikorento

text: Sulkakoipikorentoa tavataan laajalti Euroopassa pois lukien kuitenkin osa eteläisimmästä ja pohjoisimmasta Euroopasta. Idässä levinneisyys yltää Keski-Siperiaan saakka. Suomessa sulkakoipikorento on yleinen maan etelä- ja keskiosissa. Esiintymisalueen pohjoisraja on suunnilleen Kemi–Kuhmo-akselilla.


title: Sulkakoipikorento

text: Sulkakoipikorento vaatii elinpaikaltaan virtaavaa vettä. Tyypillisimmin sen löytää hitaasti virtaavan joen varrelta, mutta myös purot käyvät. Korennot oleskelevat lähellä rantaa mutta saattavat myös vaeltaa, jolloin niitä tavataan kauempana vesistöistä. Sopivalla paikalla laji on runsaslukuinen ja korentoja voi tavata jopa sadoittain. Korennot kuoriutuvat toukkanahoistaan lyhyen ajan sisällä ja aikuiset korennot ovat lennossa kesäkuun alkupuolelta elokuun lopulle.


title: Sulkakoipikorento

text: Sulkakoipikorentojen munimisasento on tunnusomainen. Naaras laskeutuu vesikasveille ja munii kastaen takaruumiinsa vedenpinnan alapuolelle samalla, kun koiras pitää perälisäkkeillään kiinni naaraan niskasta. Koiras on koko munimisen ajan takaruumis ojennettuna ja raajat koukussa naaraan niskassa. Vierekkäin on tavallisesti useita munivia pariskuntia.


title: Wilhelm Wachtmeister

text: Wilhelm Hans Fredrik Wachtmeister (29. huhtikuuta 1923 – 3. helmikuuta 2012) oli ruotsalainen diplomaatti ja suurlähettiläs.


title: Wilhelm Wachtmeister

text: Wachtmeister aloitti uransa ulkoministeriössä 1946 ja oli vuosina 1958–1961 YK:n pääsihteerin Dag Hammarskjöldin läheinen työtoveri. Wachtmeister oli 1968–1974 Ruotsin ulkoministeriön ulkoasiainneuvos ja poliittisen osaston päällikkö. Augusto Pinochetin kaapattua vallan Chilessä vuonna 1973 Wachtmeister joutui vastakkain Ruotsin Santiagossa olleen suurlähettilään Harald Edelstamin kanssa. Wachtmeister kirjoittaa kirjassaan "Som jag såg det": ”Chilen päätettyä karkottaa Edelstamin Ruotsin hallituksen ei tarvinnut kutsua häntä kotiin. Kestämätön tilanne oli saanut helpon ratkaisun, jossa Chilestä tuli näytelmän konna.”